
SUVREMENI ŽURNALIZAM 
L 


U svojim najranijim počecima novine se jav- 
ljaju u formi vijesti. 

Stari Rimljani imali su svoje novine (acta 
diurna, acta populi, acta urbis). To su bile služ- 
bene obavijesti vlade i senata, koje su se ispi- 
sivale na mekanom kamenu, nosile od mjesta do 
mjesta i čitale narodu. Kasnije su te novine imale 
i svoje izvjestitelje, i tako su se rodili prvi temelji 
novina, koje su tek s tehničkim napretkom novog 
doba došle do punog izražaja, a osobito prona- 
laskom štampe. Tek tada su se pravo razvile 
novine, i to najprije u formi vijesti, koje su se 
brzo širile i uzimale sve više maha opsegom i. 
sadržajem. 

Temelj novina bile su vijesti, i one su ostale 
i danas njihov glavni oslonac. Svake novine poči- 
vaju na dobroj i razgranatoj obavještajnoj službi, 
domaćoj i stranoj. Kod pribavljanja vijesti žurna- 
lizam se služio i služi svima mogućim tehničkim 
pomagalima. Negda je za neki važan događaj tre- 
balo sedmica i mjeseci, dok su ga mogle novine 
objaviti; danas treba samo nekoliko sati, a naj- 
veći bi ideal bio, kad bi se mogao objaviti odmah, 
čim se i zbio. Zato se novine služe svima mogućim 
sredstvima, jer one sve strepe u napetoj konku- 

rentskoj žurbi brzog i točnog obavještenja. Radi 
toga bih se složio s Karlom Biicherom, koji pod 
novinama razumijeva »skup najnovijih vijesti, 
dobivenih i umnoženih najbržim mehaničkim pu- 
tem, koje se predaju javnosti u kratkim vremen- 
skim razmacima«. (»Heute verstehen wir unter 
Zeitung eine auf dem Wege mechanischer Verviel- 
 faltigung hergestellte, in sich abgeschlossene Zu- 
sammenstellung von neuen Nachrichten, welche 
zum Zwecke der Verčffentlichung in kurzen Zeit- 
fristen fortlaufend erscheint«. Karl Bicher, Das 
Zeitungswesen, Berlin 1906., str. 482.). Ali u ovoj 
definiciji nije sadržan potpuno pojam novina, jer 


one nisu samo skup vijesti; uz njih vrve novine 
različnim člancima, slikama, zabavom i poukom. 
Svakako, vrlo je teško u potpunosti definirati 
novine, jer one nisu nešto stalno, što se razvija 
pod kostantnim okolnostima i što računa s ne- 
kim sigurnim temeljima, a najmanje su — samo 
skup vijesti. Ali ipak svi žurnalistički teoretičari 
slažu se uglavnom s time, da je temelj svakih 
novina vijest. (Emil Dovifat, Zeitungswissenschaft 
dva dijela, Berlin 1931.). čak i Masaryk veli, da 
novine moraju biti »skup najkorisnijih i najhitrije 
dostavljenih vijesti sa sviju strana svijeta«. Danas 
se ne bi nitko od njih usudio ponoviti tu svoju 
tvrdnju bez ogleda na radio, koji u posljednje 
vrijeme ozbiljno potkopava osnovni temelj žur- 
nalizma — oduzimanjem vijesti. Radio širi vijesti 
lakše, brže i jednostavnije, nego bilo koje novine. 
Za radio ne treba slaganja teksta, korekture, 
ogromnih rotacija, ni raznašača, ni vlakova, ni 
aeroplana; njegove vijesti titraju eterom i dopiru 

na sve strane. Radio je danas u intenzivnom i 
brzom razvitku, pa se može dogoditi, da ne će 
potrajati mnogo godina, kada će, zbog njegove 
rasprostranjenosti, vijest kao osnovni i najintere- 
santniji novinski sadržaj morati možda čak i 
ispasti iz novina. 


Uza sve to vijesti su još i danas temelj sva- 
kom listu, te se svaki list mora starati, da ih 
dobije što brže. U prvom redu, nije danas radio 
još raširen u tolikoj mjeri, u drugom, pored radia 
potrebne su čovjeku i novine. Kadšto čovjek nema 
vremena, da vijest momentano uhvati, i treba da 
se utekne novinama. Ovdje pod novinama — što 
se vijesti tiče — razumijevam samo dnevni list, 
t. j. onaj, koji izlazi svaki dan ili dva puta na dan. 
Polutjednici, tjednici, mjesečnici i polumjesečnici 
ne dolaze u račun, jer oni spadaju više u časopise, 
nego u novine, dakle su staloženija vrsta žurna- 
lizma. Ovdje je riječ o listu, koji živi iz dana u 
dan i čija aktuelnost traje samo 24 sata, a to je 
i zakonsko zaštitno vrijeme za vijest. 


Vijest nije tako mala stvar, kako se obično 
kod čitalaca misli. Onih par redaka katkada stoje 
više truda i troška, nego cijele stranice najse- 
rioznijih članaka. Vijest se nigda ne pojavljuje 
osamljena. Njih je na desetke i stotine, iz različnih 
strana svijeta i iz sviju mogućih područja. Ima- 
demo vijesti iz samog mjesta, gdje list izlazi, pa 
iz provincije ili tuzemstva, iz inozemstva, bližeg 
i daljeg. Evo, već se tu susrećemo s nekoliko 
vrsta vijesti, i mi ćemo ih odmah podijeliti prema 
udaljenosti u tri vrste: | 





1) vijesti iz inozemstva; 

2) vijesti iz tuzemstva; 

3) lokalne vijesti ili gradska kronika. 

Mogli bismo ih podijeliti i po sadržaju na: 
političke, ekonomske, kulturne, socijalne i t. d. 


K vijestima bismo mirne duše mogli pribrojiti 


reportažu i intervju, jer oni i nisu ništa dru- 
go nego prošireni dio vijesti. (>Das Interwiev 
ist eine der besten und brauchbarsten For- 
men journalistischer Arbeit«. Dovifat, sp. dj., str. 
64.). Istina, prema svom opsegu ne spadaju u 
Vijesti niti se mogu liferovati kao vijest, ali su 
nastali na principu radoznalosti, koja je već danas 
poprimila umjetničku formu. 

Za dobavljanje vijesti imade svaki list posebne 
ljude, ili bi ih barem morao imati. To bi značilo, 
da bi morao držati cijeli bataljon osoba u tuzem- 
stvu i u inozemstvu, koji bi listu slali svaki dan 
materijal. Toliki broj namještenika ne bi mogao 
niti može podnijeti ni jedan list. Prema financij- 
skim mogućnostima i prema šefovu smislu za 
kvalitetu lista ograničuje se svaki list na neko- 
liko tuzemnih i inozemnih dopisnika i na samu 
redakciju. No svi ti ljudi zajedno ne bi mogli dati 
listu toliku množinu vijesti, koju doista imade, 
da ih list ne dobiva posredništvom novinskih 
agencija. 

Agencije su nastale kao potreba rašire- 
nosti žurnalizma. U prvom početku išle su za što 
intenzivnijim i svestranijim prikupljanjem vijesti. 
Kasnije, prelazeći iz privatnih ruku u državne, 
dobile su one i drugu svrhu: postale su službeni 
ili poluslužbeni državni uredi, nad kojima vlast 

vrši kontrolu i sprječava na samom izvoru publi- 
ciranje nepoželjnih vijesti. Danas su gotovo sve 
agencije takve, osobito one poznatije. Teško je 
organizirati bez ikakve podloge jedan list, ali još 
bi teže bilo osnovati novinsku agenciju, koja ne 
bi a priori imala nikakva oslona osim na sebe 
samu i na svoje suradnike izvjestitelje sa svih 
strana. Hoće li agencija da vrši kako tako svoju 
ulogu, treba da ima dobre veze s različnim lično- 
stima iz političkog, financijskog i kulturnog svi- 
jeta. Inače bi njezina funkcija bila promašena. 
Radi toga su se gotovo u svim državama formirale 
službene ili poluslužbene novinske agencije. Naj- 
prije s razloga, što vlast želi imati obavještajnu 
službu direktno u svojim rukama i pod svojom 
komandom; onda stoga, što je državi najlakše 
organizirati novinsku agenciju i dati joj monopol 


službenih vijesti i saopćenja. Tako su nastale 


agencije, poznate svakomu iz novina: Reuter, Ha- 
vas, Wolf, Stefani, Tass, Avala i druge. One bi se 
mogle zvati i državnim obavještajnim uredima, jer 
i nisu drugo nego organ vlasti. Osim toga one 
podržavaju međusobne veze, odnosno izmjenjuju 
vijesti, tako da je svaka agencija dirigent i go- 
spodar obavještajne službe u unutrašnjosti zemlje 
i jedini izvoznik poželjnih vijesti u inozemstvo. 
Dobra je strana toga, što se smanjuje aparat. Ali 
imade i loših strana: vijesti postaju jednostrane, 
suzdržljive i suhoparne, prema tome i manje inte- 
resantne. 

Da se vidi, kako izgleda struktura novinskih 
agencija, o kojima se često znade premalo, gotovo 
ništa, kazat ćemo ovdje nekoliko riječi — primjera 

radi — o dvije velike agencije, poznate i raširene 
po čitavom svijetu. 

Francuska agencija Havas osnovana je god. 
1811. Imade u rukama cjelokupnu obavještajnu 
službu, a osim toga ima i monopolističku prodaju 
novina i knjiga preko svoje ispostave »Messagerie 
Hachette«. Ona se k tomu bavi i prikupljanjem 
oglasa i plakatiranjem. Na taj su način listovi 
prisiljeni, htjeli ili ne htjeli, da budu njezini pret- 
platnici, da se služe njezinim vijestima, oglasima 
i da preko nje obavljaju prodaju novina. Pret- 
plata za Havas stoji od 12.000 do 20.000 zlatnih 
franaka na godinu. Plaća se ili u gotovu novcu ili 
uvrštavanjem oglasa, za koje Havas inkasira no- 
vac. Ovakva koncentracija novinskih poslova daje 
Havasu monopolistički položaj i jak utjecaj na 
cjelokupnu francusku štampu. Da je borba pro- 
tiv Havasa uzaludna, dokazuje krah Coty-a i nje- 
govih listova, koji su usprkos niskih cijena, propali. 
Havas je u svojoj biti najkompaktnija i najmonopo- 
lističkija novinska agencija na svijetu. Ujedno je ona 
i vrlo rentabilno poduzeće, koje odbacuje godišnje 
milijune dohotka. Po Havasovu uzoru organiziraju 


se mnoge agencije i u drugim državama. Nekoje 


je naprosto kopiraju (među ovima je i agencija 
Avala). Havas zaposluje na hiljade najrazno- 
vrsnijih namještenika. 

Američka novinska agencija Associated 
Press nadmašuje svojom glomaznošću valjda 
sve agencije svijeta. Sve su agencije, više ili manje, 
osnovane po istom kalupu, samo se negdje ogra- 
ničavaju na obavještajnu službu, drugdje se bave 
prodajom novina i pribavljanjem oglasa. Associa- 

ted Press se ograničio samo na vijesti. Pa ipak 
imade oko 80.000 suradnika, od toga 4.000 samo 
telegrafista. Obuhvata 1.300 listova, tako da imade 
u svojim rukama, odnosno pod svojim utjecajem 
4/5 cjelokupne američke štampe. 

Ova dva primjera najbolje ilustriraju glomaz- 
nost i važnost novinskih agencija. Agencije do- 
stavljaju novinama vijesti, već prema njihovoj 
strukturi i razgranatosti, kroz čitav dan i cijelu 
noć. To su obično tiskane ili litografirane stranice 
u veličini koncept-papira, ispisane samo s jedne 
strane. Havas na pr. dostavlja svaki dan pariškim 
listovima, svojim pretplatnicima, do 150 takvih 
listova vijesti. U redakcijama se vijesti odabiraju, 
skraćuju i preinačuju, i takove ulaze u list. 

Nije, dakako, svima i u svakoj zemlji dat toliki 
izbor vijesti. Imade i mnoštvo agencija, koje za 
manje novce daju manje vijesti. Prema tima agen- 
cijskim vijestima redakcija se mora pobrinuti za 
ostatak, osobito za lokalne vijesti, za reportažu i 
intervju. 

Reportaža je vrlo važan materijal svakoga 
lista, ona je njegova najaktualnija originalnost. 
Reportaža je ujedno i najveće iskušenje za sva- 
koga žurnalista. Nigdje ne dolaze sposobnosti, 
talenat i inteligencija toliko do izražaja, koliko tu. 
Reportaža ne smije biti suhoparan izvještaj, jed- 
nostavan i dosadan, pa makar se događaj još kako 
jednostavno zbio i vidio. Iz nje treba načiniti lite- 
rarno djelo. Danas već imađemo bezbroj književ- 
nika, koji su reportažom došli u književnost 
(Egon Erwin Kisch, Laris Raisnerova i t. d.). 

Imade raznih vrsta reportaže: sud, parlamenat, 
politički zborovi, zabave. Od svih je najzamamnija 
ulična i putopisna reportaža. Imade i kulturnih i 
socijalnih reportaža. 


i inteligenciji mjerit će se i njezina vrijednost. 

Jedan drugi tipično žurnalistički posao jest 
intervju. On je dosta poznat, specijalno poli- 
tički. No i njemu se malo posvećuje pažnje. Dobar 
i interesantan intervju više vrijedi listu, nego sve 
ostalo, što je toga dana štampano. Vrijednost in- 
tervjua zavisi u prvom redu od osobe, koja je 
intervjuirana, od riječi, t. j. od same izjave, koju 
je ta osoba dala i od samog žurnalista, koji 
intervjuira. Treba znati odabrati ličnost, mišljenje 
koje bi bilo vrijedno čuti, treba znati doći do 
te ličnosti i izvući iz nje što više. Katkad su inter- 
vjuisti i bezobrazni; njima nije dosta, što im čovjek 
daje intervju, nego s njim i polemiziraju. To može 
raditi samo inteligent s inteligentom, inteligent, 
koji znade sto hoće, i to što hoće, umije braniti. 
Tako radi svoju kulturnu reportažu Frederic 
Lefevre, a političku Emil Ludwig. 

Kao novinska reportaža, treba i intervju da je 
privlačiv i interesantan, makar bile izjave inter- 
vjuiranoga i neinteresantne. Žurnalizam nije za to, 

da gnjavi ljude i da ih goni od sebe, da bude ne- 
pristupačan, — naprotiv, on treba da ih privlači, 
da ih hvata za sebe i za probleme. Razumije se, 
da imade i u tome granica, do kojih se smije ići. 


II. 


U svijetu imade različito orijentiranih listova. 
Uglavnom. ta orijentacija izbija iz uvodnog članka. 
No ako se list drži striktno neke ideje, onda ona 
izbija i iz svake riječi, koja je u listu napisana. 
Da, i vijest se može upraviti u tom pravcu. Samo 
kako vijest, tako ni orijentacija nisu temelj lista, 
jer njihovo trajanje ne ide u vječnost. Temelj 
listu je trgovačka baza, na kojoj počiva, iz 
koje je niknuo i kojoj službi. Dr. Emil Dovifatt 
veli, da u Njemačkoj (prethitlerovskoj) počiva na 
trgovačkoj podlozi 90% svih listova. Teško da je 
igdje taj procenat manji. Onaj ostatak, što nije 
na toj bazi, u državnim je rukama, ili je naprosto 
uzdržavan s ciljem, da se propagira neka ideja. 
Zato bi se moglo mirne duše reći, da je temelj 
svakom listu trgovina. Bez toga nema uspjeha ni 
stranačkom ni informativnom listu. Stranački list 


. mora naći među svojim pristašama i istomišlje- 


nicima izvjestan broj pretplatnika, oglašivača ili 
podupiratelja, jer se list ne će i ne može održati 
iz blagonaklonosti k idejama. Jedan dnevnik stoji 
godišnje na milijune, te se ne može, uz tako velike 
gubitke, dugo održati. Bez čvrstoga trgovačkog te- , 
melja nema nijednome listu opstanka, ako nema 
u zaleđu jaka finansijera, koji može podmirivati 

gubitke. Poradi toga ni direktori listova ne uprav- 
ljaju sami smjerom lista. Dosta često daju smjer 
listu pretplatnici, oglašivači ili oni, koji namiruju 
gubitke (naravno, pored onih, koji imadu vlast). 
Danas u svijetu valjda nema neutralnog lista. 
Preko svakog vrši svoj utjecaj neka nevidljiva 
ruka, sa svrhom, da se domogne vlasti ili novca. 
Prati li se konstantno jedan list, bilo koji, može se 
lako i često osjetiti ruka protektora, samo ako se 
malo dublje prozre okolina lista. 

Osim toga smjerom lista upravlja i politička 
vlast zemlje. Ona ima načina, da ga sputava i bez 
ikakvoga posebnog sredstva presije. U prvom redu 
davanjem vijesti preko državne agencije, a u dru- 
gom -— cenzurom. (>A duhovnu vezu cenzura će 
dat«. H. Heine.) Katkada nije cenzura ni tako 


opasno sredstvo uništavanja lista; naročito, ako je. 


vidljiva, jer publika radije kupuje zaplijenjena 
izdanja, nego nezaplijenjena. To bi se moglo ka- 
rakterizirati kao požuda širih masa za onim, što 
nije dopušteno. Kadšto listovi spekuliraju s takvom 
cenzurom, makar imali troška, jer gubitak pokrije 
povećana tiraža. Osim toga u nekojim zemljama, 
kao u Čehoslovačkoj, zaplijenjene stavke iz pojedi- 
nih listova, časopisa i knjiga izdaje u bibliografske 
svrhe sama policija u nekoliko desetaka primje- 
raka, tako da zbilja ne propadne nijedan cenzu- 
rirani redak, jer ništa od onoga, što je nastalo u 
nekoj dobi ili što je kazano u nekoj epohi, ne 
smije biti barbarski uništeno, nego sačuvano poko- 
ljenjima, da kasnije generacije vide, što nisu 
smjeli pisati njihovi očevi i djedovi, i u kojem se 
je sistemu to događalo. U Francuskoj, ako bude 

slučajno zaplijenjen koji list, što se dosta rijetko 
zbiva, ustanu u obranu slobode čak i oni listovi, 
odnosno i oni ljudi, koji su dijametralno oprečnoga 
mišljenja, prema onoj Rousseauovoj: »Uistinu u 
svim državama samo zlikovci priječe državljane 
da budu slobodni« (Društveni ugovor, str. 134.). 
Tako je to u Francuskoj, ali nije svagdje; napro- 
tiv, u najviše zemalja danas vlada sistem nijeme 
ili slijepe cenzure. Niti znadeš, da su novine zapli- 
jenjene, niti možeš znati, što će se zaplijeniti. U 
takvom je sistemu štampa samo igračka u rukama 
vlade. 

Listove dijelimo u dvije grupe: 

1. stranački listovi; 

2. neutralni ili informativni listovi. 

U stranačke listove ubrajamo sve novine, koje 
su u službi neke stranke ili koje zastupaju neke 
ideje ili neke grupe ljudi s izvjesnim ciljem. 
Stranački listovi nikada ne dostignu veliku tiražu. 
Ukoliko je u izvjesnom momentu i dostignu, drže 
je dotle, dok je njihova stranka na vlasti ili dok 
predstavlja veliki pokret. Kad to prođe, opadne i 
tiraža, te propadnu. Stranački listovi redovno ne 
dostignu veliki broj godina stalnog izlaženja, 
prema tome ne uživaju dugo ni povjerenje čita- 
lačke publike. To su obično listovi, koji u momentu 
iskrsnu, zablistaju svojom svjetlošću i brzo uginu. 

Drugačije je s neutralnim ili informativnim 
listovima, koji se rado zovu i »nezavisni«, ali rijetki 
su, koji doista odgovaraju toj tituli. Interesantno 
bi bilo zadržati se na pojedinim starijim listovima 
i proučiti njihovo gibanje, jer oni svaki za sebe 


imadu nešto svoje i karakteristično. Neke novine 

imaju veliku tiražu, dakle ogromnu rasprostra- 
njenost, mase ih vole, cijene i čitaju, bez obzira 
na političke opreke. To su t. zv. informativni 
listovi. Kod stranačkog lista najčitaniji su uvod- 
nici, kod informativnoga vijesti i oglasi. S trgo- 
vačkoga stajališta ovakvi su listovi rentabilniji od 
stranačkih. 

Ne smije se upasti u zabludu i reći, da infor- 
mativni list ne djeluje nikako na javno mišljenje. 
Ne djeluje li u stranačko-političkom pravcu, dje- 
luje u kojem drugom, jer nema lista, koji ne bi 
utjecao na javno mišljenje. Razumije se, da je 
utjecaj nekog lista zavisan od različitih faktora, 
na pr. od rasprostranjenosti, zatim od kvalitete 
članaka i ljudi, koji ih pišu. Kadšto može jedan 
jedini čovjek preko jednoga jedinog lista imati 
jači utjecaj na mase, nego hiljade drugih preko 
stotina listova. No takvi ljudi već i nisu žurnalisti 
ni publicisti, nego narodni tribuni, koji su rođeni 
da budu vođe, a koje u najviše slučajeva sredina 
formira i izbaci na površinu (Leon Daudet, Leon 
Blum i drugi). | 

. Mogli bismo podijeliti listove i prema pred- 
metu, koji obrađuju. Imadđdemo specijalnih dnev- 
nika: ekonomskih i literarnih ili uopće kulturnih. 
Trgovačkih dnevnika imade i kod nas. Oni se bave 
davanjem trgovačkih vijesti i tretiranjem ekonom- 
skih pitanja. Literarni ili kulturni dnevnici mogu 
opstojati samo u velikim gradovima i gdje se po- 
kaže naročita potreba. Donose vijesti iz književ- 
nih, kazališnih i naučnih krugova. Imadu svoju 
čitalačku publiku, koja ih rado kupuje, jer u njima 


nalazi samo ono, što nju interesira. Umanjeno iz- 

danje takvih listova jesu stručni časopisi, u kojima 
se tretiraju problemi pojedine grane znanosti. To 
je ujedno tip lista, koji sve većma prodire i 
zauzimlje sve važnije mjesto, i to će valjda biti 
list budućnosti, kad iz listova ispadnu vijesti i kad 


štampa bude služila rješavanju pojedinih svako- 


dnevnih životnih pitanja. 

Nakon načelne podjele, mogli bismo se zapitati, 
nije li možda štampa dobila svoj karakterističan 
i specijalan oblik. Nije ispravno stajalište, da je 
svaki tip lista dobar za svaku zemlju. Potrebe 
kraja i život ljudi nije svagdje isti, prema tome 
će se ravnati i list. U velikoj mjeri utječu na 
tip lista i posebne političke prilike, pod kojima 
se list razvija. Za ono, što se u jednoj zemlji smije 
pisati slobodno, za to se u drugoj zemlji dolazi na 
vješala, i obratno (na pr. propaganda fašizma u 
Sovjetskoj Rusiji i propaganda komunizma u da- 
našnjoj Njemačkoj). Imade stotina razloga, koji 
tokom godina i godina tipiziraju listove jedne 
zemlje. Mi još nemamo jednoga vlastitog tipa 
dnevnih novina, jer naš žurnalizam još nije sta- 
ložen, konstantno se nalazi u nekoj krizi. 

Zagstavimo se kod nekojih evropskih novin- 
skih tipova, da vidimo, koje su njihove dobre i 
loše strane. Zavirimo u Italiju. Ona nam je naj- 
bliža, a osim toga u njoj se uglavnom i rodio 
žurnalizam na evropskom kontitentu. Talijani su 
Stvorili svoj gotovo jedinstven tip novina, koje su 
bile zbog svoga dobrog uređivanja do pred rat 
neobično cijenjene i voljene. Za tip specijalno tali- 
Janskog lista možemo uzeti »Corriere della Serra« 


i >La Stampa«. To su listovi, kojima ne bi bilo 


2 | in 


prigovora sa žurnalističke strane: dobra informa- 
tivna služba, mnoštvo političkih, ekonomskih i 
literarnih članaka, reportaža, intervju, sport itd. 
Može ih čitati radnik, jednako kao i seljak i inte- 
lektualac, jer svakomu daju nešto, i to dobro i 
interesantno. Tip novina, koji bi zaslužio da se 
svugdje na svijetu oponaša. Ostali talijanski listovi 
mnogo su im slični, a približni su imi španjolski. 
Meni se čini, da su vrlo slični ovim listovima i 
ruski. U prvom redu samim formatom, pa načinom 
informativne službe; obiluju člancima, te literar- 
nim i naučnim studijama. O ideološkoj strani nije 
riječ. Treba naglasiti »Pravdu«, koja je stra- 
nački organ, onda »Izvjestija«, koja bi mogla 
biti podlogom serioznoga današnjeg ruskog lista. 
Samo ti su listovi mnogo življi, obiluju intere- 
santnim kritičkim člancima, tretiraju i raspredaju 
probleme dana. Nisu sterilni, kao što žele biti 
obično seriozni listovi, koji se hrane suhoparnim 
citatima i iznašanjem činjenica. List u stvari i 
mora biti živ, aktualan i privlačiv. Privlačiv će 
biti onda, ako pogađa u rak-rane društva i iznosi 
probleme, koji čovjeka muče, i ako se osvrću na 
sve, što dan donese. Oko ruskih listova skupljaju 
se najspremnija pera, iznose se najučenije stvari, 


jer tko može danas tvrditi, da ono, što je štampano 


u dnevnom listu, nije literarno vrijedno i naučno 
solidno? Glavno je, kako je napisano, a ne, gdje je 
napisano. Nitko ne može napisanu riječ tako popu- 
larizirati kao žurnalizam. Baš ruski listovi su do- 
kaz o neodrživosti one kod nas običajene tvrdnje, 
da ono, što izlazi u dnevnim listovima, nije dobro. 
Istina, ruski glavni listovi nemaju kriminala, sud- 

nica je gotovo izbačena. No ona u senzacionalno: 
formi 1 ne spada u ozbiljan list. Ti listovi era 
ni oglasa, osim reklama za knjige, ali reklama 
knjige i ne spada među oglase u širem smislu 
riječi, Osim spomenutih velikih listova, imadu 
Rusi mnoštvo manjih i lokalnih listova m tvor- 
ničkih, sovhoznih i kolhoznih, koji razrađuju oje 
dine probleme života i kraja. Kiki 

Francuski listovi, osim »Le Tempsa« i još ne- 
kojih, uglavnom su listovi agencije Havas. Koliko- 
god je »Le Temps« seriozan, ozbiljan, učen i 
dosadan, toliko su ostali listovi živi tethnćvox 
mentni, i gotovo da ne kažem isprazni. Na njima 
je vidljiv Havasov diktat, koji ih je i formirao 
tako, da su za svoju aktualnost uslovljeni jedino 
vremenom, odnosno dobom dana, kad izlaze. Sve 
što je u njima originalno, to su uvodnici u glija 
načkim listovima, koji su ujedno i jedini njihov 
vredniji materijal. Informativni listovi odlikuju se 
dobrom reportažom iz domaćih i najudaljenijih 
krajeva Svijeta. Zato svaki Francuz, želi li biti 
obaviješten barem donekle, mora kupovati svaki 
dan tri lista: jedan ujutro, drugi opodne, treći 
navečer. Kavane i barovi su bez novina; ohaj koji - 
želi čitati, treba da i kupi list. Zato u Francuskoj 
imade mnogo listova s milijunskom tiražom. 

Kao . nadoknadu za slabost dnevne štampe 
Francuzi imadu jedinstven i sjajan tip tjednika, 
u kojima se i vodi ozbiljan žurnalizam. Uz njih 
imadu dobre polumjesečne i mjesečne revije u 
formi knjiga. Tjednici, polumjesečnici i mjesečnici 
prakticiraju jednu dobru tehniku, za nas novost 
da štampaju izvjestan broj primjeraka na luksus- 

nom papiru, tako da se mogu zadovoljiti i oni, 
koji kupuju novine i knjige radi blistavih korica 
a ne radi sadržaja; ostalo se štampa na prostom 
da bude cijena što niža. 
Pa i Slovaci, makar su mali narodi, imadu 
nekoliko dobrih listova. Među svima odskaču 
brnske »Lidove Noviny«, koje se mogu tak- 
mičiti obavještajnom službom, člancima i literar- 
nim prilozima s najboljim svjetskim listovima. 


Njihova prva strana počinje sa solidnim uvodni- | 


kom i dobrom pjesmom, a posljednja se svršava 
s ekonomskim člancima i športom. Nešto slično 
odgovaralo bi našim potrebama. 


II. 


Svaki list imade mjesto, gdje se, da tako kažem, 
stvara i rađa. To mjesto zove se. redakcij a 
lista. Redakciju sačinjava skup ljudi, koji pre- 
rađuju dobiveni materijal, primaju vijesti koje 
cija i dopisnika i pišu konstantno za svoj list. Ti 
se ljudi zovu novinari ili žurnalisti. (>J ournali- 
stisehe Arbeit ist die Vermittlung von Nachrich- 
ten und Meinungen im Dienste des Tages«. Dr. 
Emil Dovifat: »Zeitungswissenschaft, Praktische 
Zeitungslehre. Berlin 1931., str. 69.). Posao žurna- 


lista nije ni lagan ni jednostavan. Zahtijeva u. 


prvom redu jake živce. To je vrlo nestalno zani- 
manje i nesiguran kruh, koji nije za kisa 
ljude, što ljube mir i tišinu.. U drugom redu za s 
jeva talenat, u trećem znanje. Krivo je mišljenje, 


da svatko može biti žurnalist i da je žurnalizam 

neko kolportersko zanimanje, kojemu se utječu svi 
oni, koji nijesu sposobni za nijedno drugo zvanje. 
Žurnalizam se krsti sedmom velikom silom Svijeta, 
i onaj, koji ga imade u svojim rukama, imade 
vlast nad svijetom. Žurnalizam je dakle važan 
činilac u životu. On je propagator za novo i održa- 
vatelj spomena na staro. Njegova je uloga i peda- 
goška, te ima veće značenje od bilo koje škole, 
jer škola nas odgaja i utječe na nas do izvjesnoga 
vremena, a žurnalizam od dana kad smo počeli 
čitati pa do smrti. Trebalo bi stoga, da su novinari 
najspremniji ljudi, jer bi novinstvo moralo biti 
dirigirano od najzdravijih elemenata narodnih. 
Zato nije čudo, što Amerika, Engleska i Rusija 
imadu potpune žurnalističke fakultete; nekoje 
zemlje imadu žurnalističke škole, a oni narodi, 
koji imadu najmanje, imađu na sveučilištima žur- 
nalističke katedre i institute za naučno prouča- 
vanje novina. Odmah trebam dodati, da ne može 
ni fakultet. od svakoga čovjeka stvoriti dobrog 
žurnalista, jer bez talenta, uza sve poznavanje 
same stvari, nema dobrog žurnalista. Imade ljudi, 
koji su bez škole postali dobri žurnalisti i pametni 
državnici. Ali oni su imali talenta za to, i ono, što 
im nije dala škola, nadoknadili su čitanjem sami, 
Tužno je, kad netko, tko nema ni talenta za žur- 
nalizam ni znanja, postane žurnalist! 

Rad žurnalista u redakcijama dosta je razno- 
vrstan. Tu imade i takvih poslova, koji uopće nisu 
žurnalistički, i ljudi, koji ih rade, ne bi se smjeli 


zvati žurnalistima. Na pr. u velikim redakcijama 


stenografski primalac telefonskih vijesti, koji ih ne 
obrađuje. Nasuprot, imade poslova, koji nisu tako 

vidljivi, ali su čisto žurnalističke naravi, na pr. 
čitanje prispjelih članaka izvanredakcijskih surad- 
nika, ispravljanje i spremanje za štampu. Posao 
čisto kancelarijski, ali opet žurnalistički, jer već 
u samom izboru materijala leži sprema novinara 
i ogleda se smisao za potrebe dana. List otvara 
stupce i onima, koji nisu članovi redakcije, a u 
slučaju nedostatka unutarnje suradnje, treba se 
pobrinuti za dobre članke viđenijih javnih rad- 
nika i okupiti ih oko lista, da list s njima dobije 
na vrijednosti. 

Žurnaliste dijele u dvije grupe: . 

1. u žurnaliste, t. j. one, koji su stalni članovi 
redakcije; | 

2. u publiciste, povremene suradnike i javne 
radnike. | 

Među žurnaliste spadaju sve vrste redakcijskih 
članova, kao i dopisnici, t. j. svi oni, koji čine 
jezgru i srž lista. K njima bi se mogli pribrojiti 
i stručni suradnici, odnosno referenti u pojedinim 
granama, kao što su književni, kazališni, filmski, 
muzički i umjetnički kritičari listova. Svi oni više 
ili manje podržavaju konstantan pravac lista. 

Publicistom bismo mogli nazvati one žurnaliste, 
književnike i učenjake, koji su se posvetili jav- 
nom radu i s pomoću pisane riječi u novinama, 
časopisima, knjigama i govorima zastupaju svoje 
nazore i zauzimaju stajališta prema pojedinim 
problemima. Oni su obično narodni protagonisti, 
idejni i politički vođe, jednom riječju, nosioci 1 
dirigenti suvremene stvarnosti. Kod većih i slobo- 
doumnijih naroda publicistika je razvijena u veli- 
koj mjeri, jer nema zvanja, koje bi bilo bolja i 

samostalnija škola za državnike i političare, nego 
što je žurnalizam i publicistika. Danas uglavnom 
publicistika i žurnalizam daju najveći broj dr- 
žavnika i političara. Publicizam je izbacio i iz- 
bacuje svakodnevno sve više vođa, i danas već 
gotovo nema državnika, koji ne bi imao obilnu 
publicističku, literarnu i naučnu prošlost. Dosta je 
spomenuti imena kao Lenjin, Mussolini, Trocki, 
Radek, Herriot, Blum, Beneš, kod nas Supilo, 
Lorković, Radić i na stotine drugih u svim zem- 
ljama i narodima. Oni unose u javni život impuls 
tople krvi, vode borbu, postavljaju probleme i 
daju rješenja. | | 

,  Zurnalizam je dao i daje publiciste, a ovi držav- 
nike i javne radike, jer nigdje ne može doći i ne 
dolazi slobodna utakmica toliko do izražaja koliko 
ovdje. Vidjet ćemo, što znači u profesionalnom 
smislu žurnalizam; ali uza sve svoje sputanosti, 
on daje mogućnost. temeljne selekcije, i to bez 
protekcije, bez činovničkih grupa i razreda. Tu se, 
prema snazi talenta, znanju i prilikama može 
katkad žurnalist osloboditi od veriga i dati maha 
— kako pjesnik kaže — želji srca svoga. Istina, 
malo imade žurnalista, koji se mogu osloboditi od 
tutorstva i stupiti na svoje noge; stoga Upton 
Sinclair i veli, da je žurnalist onaj, koji piše protiv 
svoga uvjerenja. 

IV. 


Govorili smo o vijestima, redakciji i žurnali- 
stima. Sada možemo prijeći na sam list kao takav, 
da vidimo, od kojih se komponenata sastoji i na 
što bismo ga mogli podijeliti. 

Uzmimo u ruke: kojigod hoćemo dnevnik, pa 


ćemo naići na nekoliko općenitih komponenata. 


Uz vijesti na prvoj strani upast će nam u oči 
uvodni članak ili kraće nazvan uvodnik. 
Kao što imade svako živo biće jedan dio tijela, 
koji misli, tako mora imati i list jedno mjesto, 
gdje će biti njegova glava, koja se baš po tom 
razlikuje od žurnalističkog kalupa i od općenitosti. 
Obično kamo smjera uvodnik, tamo smjera i cijeli 
list. Uvodnik je listu ono, što pramac brodu. List 
bez uvodnika jest glava bez tijela. Uvodnik piše 
obično šef ili onaj, kojega on ovlasti, čije retke 
on smatra za najvrednije, da ih metne na čelo 
lista. Kod stranačkih ili vjerskih listova uvodnik 
piše stranački čovjek, mišljenje kojega je obično i 
stav njegove stranke prema izvjesnom problemu. 
U Francuskoj socijalistički vođa Leon Blum piše 
svakog dana u svome »Populaireu« uvodnik, isto 
tako Eduard Heriot u »L'&re nouvelle«, Leon 
Daudet u »L'actions Francaises« i t. d. Oni ne 
zastupaju samo mišljenje lista, nego i stranke, 
kojoj su vođe. 

Prema sadržaju uvodnik može biti vrlo šarolik, 
ali u najviše slučajeva je politički, jer to je polje, 
na kojemu se osvaja vlast. Ipak napisati uvodnik 
nije teško onome, koji je ovlašten, da njegovo 
mišljenje bude mišljenje lista ili grupe ljudi 

stranke ili vlade. Pisati uvodnik spremnu i tem- 
peramentnu čovjeku pravi je užitak, jer on u 
neku ruku postaje sudac, kritičar i upravljač 
svoga doba. Mnogo je teže pisati uvodnik profe- 
sionalnom žurnalistu kao namješteniku lista, koji 
s njim ne osjeća i koji piše uvodnik po diktatu, 
kao korespondent trgovačko pismo, s mnogo obzira 
i suzdržljivosti. Takvo se pisanje ne može nigda 
porediti s onim prvim, što je sasma i razumljivo. 

Uvodnik mora biti od jednoga daha: kratak, 
zbijen, jezgrovit i uvjerljiv, dokumentaran i tem- 
peramentan. Bez tih svojstava nema dobra uvod- 
nika. On mora biti u neku ruku lijepa i zamamna 
pjesma, koja osvaja svakim svojim retkom. Rijetki 
su takvi uvodnici, ali ih ipak imade. Njihova kva- 
liteta ne zavisi od ideje i nazora, koji zastupaju, 
nego od sposobnosti i rutine člankopisca. Takve 
uvodnike publika rado čita, iako ih piše jedan 
isti čovjek iz dana u dan, na istom mjestu i u 
istom listu. 

Nekoji listovi imađu i po dva uvodnika, jed- 
nako interesantna i karakteristična: jedan o unu- 
tarnjoj, drugi o vanjskoj politici. IT oni su također 
pisani od autoritativnih ličnosti. Uz njih dolaze 
različni članci o pojedinim političkim problemima. 

Malo imade listova, koji ne bi imali kakav 
takav uvodnik, ako ne svaki dan, a ono barem u 
kraćim vremenskim razmacima. Samo malo imade 


listova, koji paze na razvrstavanje 'mate- 


rijala. List ne smije biti anarhično miješanje 
članaka s različnim problemima i oglasima. Takav 
raspored materijala ne daje nikakvih prednosti 
listu, jedino možda u tehničkom pogledu meteru 

kod prelamanja; t. j. kod slaganja materijala po 
stranama. List mora biti sastavljen od nekoliko 
općenitih rubrika, tako da se članci o pojedinim 
problemima ne moraju tražiti po čitavom listu 
nego ondje, gdje im je mjesto. Podjela materijala 
po rubrikama čini list preglednim i jasnim. Radi 
toga zadržat ćemo se na nekojima od njih. 

Na prvo mjesto metnuo bih rubriku »Iz sud- 
nice« ili t. zv. kriminalnu reportažu, 
koja ispunja 50% svih neurednih listova. Možda 
će netko reći: zašto baš tu najodvratniju i najne- 
ozbiljniju rubriku metnuti na prvo mjesto? Radi 
toga, što joj se posvećuje najmanja pažnja i što 
se iskorišćuje u senzacionalne i perverzne svrhe. 
Ona je postala mamac za publiku i unosno sred- 
stvo za novine, koje obično slabo pomišljaju na 
njezino značenje kao na odraz socijalnih i psihič- 
kih sukoba među ljudima, koji su se našli iz bilo 
kakvih razloga pred sudom, da dokažu svoju nevi- 
nost ili da im se predoči materijalna krivica u 
smislu postojećih zakona. Ovo je najkomplicira- 
nija rubrika lista. Nije dosta iznijeti tok procesa 
ili opisati drastično događaj, kako se zbio ili kako 
je sud osudio, nego je dužnost žurnalista, da iz 
toga konkretnog slučaja izbije dokumentiranu 
temu za osvrt na jednu simptomatičnu činjenicu. 
Cijeli događaj može se iznijeti u obliku kratkog 
i interesantnog, ali i poučnog članka. On se dade 
napisati ljepše i u korisnije svrhe, nego sam uvod- 
nik: uvodničar ima pred očima prošleme i snimi 
a ovdje je konkretan slučaj. | 

U ovom dijelu novinskog materijala najviše se 
griješi. On bi morao biti ogledalo socijalnih ukr- 

štavanja i putokaz za izlaz iz neispravno uzako- 
njenih odnošaja. On mora biti i novela i roman 
i naučna studija, jer baš na temelju te rubrike 
pišu se romani i novele i naučne studije. Primjeri 
iz života najbolja su potkrepa naučnoj i literarnoj 
analizi. Valjda nema lista, gdje bi bila ispravno 
vođena ta rubrika. Tu i tamo zablista po koji vri- 
jedni člančić, ali se gubi u moru neispravnosti. 
Nikad se ta rubrika ne bi smjela spustiti do bul- 
varne senzacionalnosti, jer nitko nije vlastan, da 
trguje tuđom nesrećom. 

Zatim bi došla t. zv. kulturna rubrika. 
U nju ulazi: književna, kazališna, filmska, likovna, 
muzička i radio kritika. Žurnalizmu je dužnost, da 
propagira sve, što je najuzvišenije dao narod, oso- 
bito da priprema put najširim slojevima k umjet- 
nosti i nauci. Radi toga i treba kulturnu rubriku 
uređivati s najvećom pažnjom. U serioznim listo- 
vima vode je najspremniji stručnjaci. 

Jedni misle, da takve stvari ne spadaju u list, 
jer da nisu interesantne. To je sasvim krivo 
mišljenje. Zar svakoga čovjeka ne zanima barem 
donekle književnost, film, kazalište, glazba? Čak 
i u najbulvarnijim listovima treba voditi računa 
o kulturnom životu. Ta jedino opravdanje bul- 
varne štampe i jest u tome, da priprema žurna- 
lizmu nove čitaoce, a ovome je dužnost, da ih 
odgaja i upoznaje s najvišim tvorevinama ljud- 
skoga uma. Istina, prema pravcu lista, mogu i tu 
biti pojedine grane tretirane s posebnoga njegova 
stajališta, ali to ništa ne mijenja na stvari, jer 
svaka kritika vrijedi onoliko, koliko je ispravna 

njezina tvrdnja. Po jočnosti prikaza mjerit će se 
i kritička vrijednost pisca, 

U nekim zemljama kod žurnalističkih društava 
. postoje sekcije ekonomskih izvjestitelja. 


To su profesionalni žurnalisti, koji su se specija- 


lizirali u ekonomskim i financijskim problemima. 
Ta bi se rubrika dala, prema socijalnoj strukturi 
zemalja i položaju čitalaca, na koje se list oslanja, 
podijeliti na više odjela: trgovina, industrija, po- 
ljoprivreda, promet, financije i t. d. Ali i pod 
jednom rubrikom mogli bi se tretirati stručno svi 
ekonomski problemi i donositi najvažnije infor- 
macije. Imađe li žurnalizam služiti interesima 
čovječanstva, odnosno općem dobru, onda bi baš u 
toj rubrici trebala doći do izražaja njegova svrha. 
Koliko ima danas u svijetu prijevara i kriminala, 
o kojima se ili mora ili hoće da šuti? Iako je 
štampa sputana, ipak se u izvjesnim momentima 
može otresti. veriga. Eto slučaja famozne afere 
Stavisky, koja imade dosta nezakonite braće. 
Aferu je štampa iskoristila u tiražne svrhe i u 
potrazi za. senzacijom počela najavljivati nove 
prijevare. Još se nisu te afere ni pojavile, već se 
vlada grozila pooštrenim zakonom o štampi. Valjda 


zato, jer bi se kome naudilo 2dobrom glas u 


i privrednom kreditu«. Ekonomska ru- 
brika mogla bi dati najviše razjašnjenja mnogim 
tajnama »nacionalne« privrede i drugih »nacio- 
nalnih« poslova na račun potrošačkih slojeva. 
Zato ekonomska rubrika nije nikada bila uređi- 
vana, kako bi trebala, i ne će biti, dok štampa ne 
bude potpuno slobodna. Sloboda štampe zavisi o 
slobodi čovjeka. Istina, čovjek se prema Rousseau 

rađa slobodan, ali ga brzo sputaju lancima, koje 
nosi do groba. A usto ga uvjeravaju, da je slobo- 
dan... U Genovi je na vratima tamnice i na 
okovima robova bila napisana riječ: Libertas .... 
Gotovo u svima većim listovima imade jedna 
anarhična rubrika, koja nema određenog mjesta, 
jer nije samostalna, a to su fotografije i karika- 
ture. One su uglavnom potkrepa podataka izne- 
šenih u listu ili karikatura s aluzijama na izvjesne 
pojave. Fotografija je vrlo važan i zahvalan 
predmet svakoga lista. Glavna je prednost foto- 
grafije, što djeluje na šire mase uvjerljivo, brzo 
i prirodno, tako da u isti mah ispuni sve zahtjeve 
prosječnoga gledaoca. Imade jednu teškoću: što se 
ne može vremenski tako brzo reproducirati, kao 
pisano slovo. Ali za taj mali vremenski zaostatak 
imade ona i tehničkih »prednosti«, t. j. s pomoću 
fotografije može se i iskrivljivati stvarnost... Kao 
filmska tehnika ima to veliku važnost. Nije li gro- 
zovito gledati u filmu željezničku katastrofu, kad 
se cijeli vlak ruši u provaliju? Koža nam se ježi, 
i mi znamo, da je to moguće. Ali to nije moguće 


fotografski snimiti, ako je fotograf i bio u pra- 


vom času na mjestu nesreće. Takvi prizori sni- 
maju se u atelijeru s malim igračka-vlakovima, 
za koje nije šteta, da se sruše u veliku provaliju, 
i to rušenje vjerno i uvećavano uhvati kamera. 
Uostalom, cijela filmska produkcija najbolje do- 
kazuje, kakvi se sve trikovi mogu prikazivati 
s pomoću fotografije. Tako se fotografija može 
iskrivljeno i tendenciozno upotrebljavati i u listo- 
vima. Pomislite fotografiju neuspjeloga stranačkog 
zbora. Kako bi djelovala na istomišljenike, kad se 

ne bi udesila prema potrebama i kad se ne bi 
vidjele na slici hiljade pristaša? Sve se to može 
vrlo lako načiniti i u sobi bez jačih naprezanja. 
Inače fotografija može biti i vjerna slika stvar- 
nosti, ali ona je uvijek fragmentarna. Kao takva 
može da djeluje vrlo jako. Radi toga se i pazi kod 
svih nepoćudnih pokreta ili čina, da se ne pojavi 
kakav nenajavljeni fotograf, koji može slikom 
pobiti službeno iskrivljenu tvrdnju. 

Kako se vidi, fotografija djeluje u više pra- 
vaca. Ona je često isto, što i domišljata riječ na 
pravom mjestu. U novinama fotografija služi po- 
najviše kao dokumenat pisane riječi. 

Kod izbora fotografija treba paziti i na estet- 
sku stranu. Ne smiju se donositi kojekakve foto- 
grafije, što psihološki i estetski djeluju neprijatno, 
a od kojih nema nikakve koristi. Kako bi djelo- 
vala, na primjer, na naslovnoj strani slika s hi- 
ljadu krepanih miševa, koji su pocrkali prigodom 
deratizacije grada? Zar je važno vidjeti u slici 
krepane miševe, koji su otrovani? Nad slikom se 
ne smije čitalac gnušati. 

Da se vidi, za što se sve može upotrijebiti slika, 
dokaz su novinske montaže, gdje se može 
fakt. Montaže se premalo prakticiraju u novi- 
nama, premda više odgovaraju žurnalizmu, nego 
filmu, u kojemu su nastale. U novinama se njima 
prištedi prostora, pojačava se uvjerljivost i posti- 
zava efekat.. Baratanje montažom uvijek zavisi o 
sposobnosti, inteligenciji i smislu montera. To je 
mala tehnička umjetnost za sebe, koju treba žur- 
nalizam da iskoristi, jer ona je za nj kao stvorena. 

Posljednjih godina pojavio. se u novinama i 
roman u slikama ili, kako ga beogradski 
žargon zove, roman u stripovima. U stvari 
nije to roman u slikama, još manje u stripovima, 
nego je zapravo film u novinama. Scene sa platna 
prenesene su na papir. Nije važno, što novinski 
roman nije sniman nego slikan. Za njega bi naj- 
bolje odgovaralo ime filmski roman, jer je stvoren 
na isti način, kao i film, odvija se filmski, samo 
s usporenim tempom i slike moraju biti napetije. 
Njegovo djelovanje u novinama jednako je djelo- 
vanju filma na platnu. Ovakav roman može za 
list predstavljati izvjesnu korist, ali takvi romani 
ne bi smjeli spadati u ozbiljne listove,. koji ne 
žele servirati masi jeftine senzacije. 

Važan i pohvalan materijal svakih novina jest 
dobra karikatura. Rekao sam dobra, jer od 
slabe karikature nema velike koristi. Dobra kari- 
katura je rijetkost, kao i dobro humorističko djelo 
u književnosti. Komični utisak karikature imade 
psihološki uvijek svoje djelovanje. Karikatura 
može negda više uvjeriti, nego stotine uvodnika. 
Karikaturist ne mora biti samo dobar i domišljat 
umjetnik, nego i poznavalac političkog, ekonom- 
skog i socijalnog života, inače karikatura ne 
može imati aktualno djelovanje. Daumierove kari- 
kature još su i danas aktualne, uvjerljive, i, da- 
kako, zabranjivane, jer njegova aluzija na slobodu 
francuske štampe onoga doba mogla bi se još i 
danas primijeniti na slobodu tri četvrtine svijeta. 
Steed u svojoj Rewiow of Rewiow cijeli mjesec 
sakuplja karikature iz svjetske štampe, i jedva 
sakupi za svaki broj nekoliko uspjelih karikatura. 

Danas gotovo u čitavom svijetu i nema dobra i 
nadprosječna karikaturista. Ono, što rade Derso i 
Kellen, nije ni odlično ni originalno, jer karika- 
tura mora biti ismjehivanje nečemu, a ne smije 
djelovati konstruktivno, inače nije karikatura. 
Naša štampa pogotovu ne njeguje karikaturu; 
osim Pjera Križanića nemamo gotovo ni jednog 
karikaturista. Slikari smatraju karikaturu nižim 
redom crtanja, ali ona često više vrijedi nego 
najuspjeliji pejsaž. 

Cijela tuča pisaca manjeg značaja dala se na 
specijalizaciju za novinske novele. Za njih 
je potrebna konstantna veličina, lakoća stila i 
privlačivost sadržaja. To je oficijelno poimanje 
novinske novele. Međutim s tim se ne moramo 
složiti. Imade li nešto spadati u književnost, tada 
mora biti književnost. Veličina ne bi smjela sme- 
tati, barem donekle; jedino bi joj trebalo dati veću 
stilsku lakoću i aktualniji sadržaj iz domaćega 
života. Da, domaćega ili bolje rečeno našega, jer 
i sam list mora biti ogledalo našeg života, a ne 
tuđih pornografskih gluposti. Loša sadašnja kri- 
minalna novela mora ispasti iz listova, nju treba 
zamijeniti dobrom novelom. Nešto slično je i s ro- 
manom. Novinski roman obično je krimi- 
nalno napet, šupalj i neliteraran: tragedija prin- 
cesa i kraljevića, gangstera i apaša, a pišu ga 
ponajviše veliki šundliterarni fabrikanti. Negda 1 
u novine zaluta dobar roman. On treba istisnuti 
iz novinskih stupaca kriminalnu literaturu. Ali 


za nj vrijedi ono, što je rečeno i za novelu. Jedno > 


i drugo treba da je književno ogledalo lista. . 
Treba se osvrnuti na jedan dio vrlo unosnoga 

novinskog prostora, a to su oglasi. Oni nisu i 
ne bi smjeli biti sastavni dio lista. Budući da pred- 
stavljaju za svaki list. sigurno vrelo Prihoda, ne 
odriču ih se u današnjem sistemu nijedne novine. 
Ima vrlo malo listova u svijetu, koji su obraču- 
nali s reklamom. Najveći dio prima oglaše, živi od 
oglasa, i oni često utječu na pravac lista. Oglasi 
ne predstavljaju za list samo vrelo prihoda, nego 
su u neku ruku i reklama za sam list, osobito 
mali oglasnik, koji vuče sa sobom na hiljade ogla- 
šivača: Mnogi ga najviše radi oglasa i kupuju. 
Kadšto taj oglasnik i čini uslugu oglašivačima za 
vrlo male novce. Oglasna administracija lista po- 
staje na neki način posredovni ured između onih, 
koji nešto traže i kupuju, i onih, koji nude i pro- 
daju. Često se oglasi bez kontrole znadu spustiti 
dosta nisko, a to se ne bi smjelo događati, jer 
lažna reklama, kao i oglašivanje u svrhu izrablji- 
vanja, već je jedna vrsta kažnjive prijevare, pa 
ozbiljan list ne smije biti posrednikom takvih 
prijevara. Kad se vodi redakcijska kontrola u 
tekstualnom: dijelu, zašto ne bi ona postojala i u 
oglasnom. Ta i oglasi su sastavni dio novina, koji 
se katkada više čitaju nego nekoji drugi dijelovi 
teksta. | aš 

Ne bi ovo razlaganje bilo potpuno, kad se ne 
bismo dotaknuli i jezika u novinama. 
Općenito uzeto, jezik nije ništa drugo, nego naj- 
jednostavnije sredstvo izmjenjivanja misli. Što 
jezik počiva na jednostavnijim principima i što je 


elastičniji, to je bolji. Takav jezik vrlo dobro do- 


lazi žurnalizmu, koji mora u izražavanju svojih 
misli biti, prvo, što kraći, drugo, što razumljiviji, 

i treće, što slatkiji. Dakle, mora u jedan mah za- 
dovoljiti mnogim uvjetima. Žurnalizam se sav 
stvara u žurbi: određen je dan, sati minuta izlaska, 
i kod njega nema vremena za razmišljanje, po- 
pravljanje i cizeliranje. Nema žurnalista s profe- 
sorskom pedantnošću i cjepidlačarenjem, jer takav 
čovjek ne može biti žurnalist. Ideja se rađa na 
temelju kratke telefonske vijesti, diktira se čla- 
nak slagaru u linotyp, i mjesto crnih poteza izlaze 
olovni retci. Istina, ne radi se uvijek tako, ali 
događa se i to. Ponajčešće se piše u buci mašina, 
u smrdežu olova, uz zvrndanje telefona i uličnu 
buku, jednom riječju, žurnalist mora biti mašina 
među željeznim mašinama. U takvim prilikama ne 
može ni najbolji žurnalist, ni najveći poznavalac 
jezika dati dobar ili najbolji jezik, jer to ni s teh- 
ničke strane nije moguće. Piše se u žurbi, korek- 
tura se obavlja u žurbi. No to još ne može biti 


opravdanim razlogom, da se ne pazi na jezik u, 


novinama. Ne mislim na gramatička pravila i filo- 
loška sitničarenja.: Jezik novinski treba da se odli- 
kuje jasnoćom i gramatičkom jednostavnošću. 
Propisivati stil u žurnalizmu, znači isto što i 
propisivati recepte za uređivanje lista. Uređivanje 
lista diktiraju uvijek prilike, pod kojima izlazi i 
s kojima mora računati. Tako je isto i sa stilom. 
Poznata je krilatica, da je stil sam čovjek. Prema 
tome ne bi imalo smisla propisivati čovjeku — čo- 
vjeka! (ako je čovjek stil). Ipak, za novine je 
najbolji onaj stil, koji je jasan, razumljiv i pri- 
stupačan masi. Ozbiljan i seriozan žurnalizam, gdje 
žurnalisti nisu preopterećeni radom, može i treba, 
da. upotrebljava besprijekoran književni jezik. 

Ali to, što se može i mora zahtijevati od: velikoga 
lista, gdje nije žurnalist preopterećen i gdje: imade 
dosta vremena, da piše dobrim jezikom i da 
ispravlja svoje sastavke, — ne može se to isto 
tražiti od žurnalista, koji mora da radi u redakciji 
za trojicu ili čak i više, te da obrađuje najrazno- 
vrsnije probleme, sve u istom danu, a možda i u 
istom satu. Kod takvog rada he može se ipravlja- 
vati ni stil ni jezik, čak ni sam rad, kao što ne 
može ispravljati ni kvalitet lista, koji mora biti 
slabiji, pa makar kako sposobni žurnalisti sjedili 
u redakciji. 


V. 


Tako bi u najglavnijim crtama izgledao suvre- 
meni žurnalizam u svojoj biti i strukturi. Sve, što 
je ovdje izneseno, daleko je od preciznosti i pot- 
punosti. Zurnalizam je gibljiva i živa stvar, koja 
se neprestano mijenja i vječno je u nekom vrenju 
i vrtlogu društvenog života. Radi toga se žurna- 
lizam ne može nigda tumačiti onako sistematski 
kao ostale grane duhovnoga rada. Žurnalizam za- 
dire u sve životne probleme. Preko njega prelaze 
gotovo tiho kola vremena i ostavljaju trag u 
mrljama slova. Ipak je on najsigurnija veza među 
ljudima. Najradije zadire u najtamnija i najosjet- 
ljivija mjesta svih životnih pitanja. Njemu je to, 
konačno, i svrha. . 

Dokle bi žurnalizam išao u neobuzdanoj čežnji 
za neznanim i tajnim, da nema gvozdenog plota u 
formi zakona o štampi, kojim se drži, spu- 
tava i zauzdava, prema prilikama i potrebama 

vlasti? Dakako, vlast njime štiti u prvom redu 
sebe samu. Zato nije pretjerano, ako se kaže, da je 
žurnalizam. neslužbeni organ: vlasti. Tko imađe 
vlast, taj imade — osim rijetkih izuzetaka ik. 
njega; a tko imade njega, taj imade 1 vlast. Pojam 
neslužbenog organa vlasti može biti vrlo rastezljiv. 
U zemljama, gdje je u ime demokracije sloboda 
štampe ipak u izvjesnim granicama slobodna, nije 
slobodna u najširem i najpotpunijem smislu; postoji 
i tamo zakon o štampi. Makar kako bila vlada neke 
zemlje liberalna, ipak nerado trpi kritiku štampe. 
Ona joj se ili nastoji ulaskati ili je podmititi ili 
pak zakonom suzbiti. 

Kod neliberalnih sistema štampi je još gore. Ona 
je tako sputana, da se ne smije bez dopuštenja u 
izvjesnim pravcima ni maknuti. Vlada joj se ne 
laska, još manje je podmićuje, već silom obuzdava 
njezin prkos. U takvim i sličnim sistemima štampa 
postaje službeni, odnosno privatni organ vlade, koja 
piše po nalogu ili dobije već a... što imade 
objaviti. 

Ovdje bi se mila razviti teorija o odnošaju 
štampe prema vlasti. U tom smjeru postoji više na- 
zora, koji se rijetko javno diskutiraju i slabo 
naučno obrađuju. Svaki režim, makar kakav bio, 
nastoji, da imade simpatije štampe ili da je štampa 
u njegovim rukama. štampa se predobiva različnim 
načinima, najviše. informativnim monopolom, za- 
konom o štampi i cenzurom. Privatnici i političke 
stranke u zemljama demokratskog režima dobivaju 
simpatiju. štampe potkupljivanjem pojedinih li- 
stova 'ili. ljudi, i. kupovanjem akcija novinskih 
poduzeća. Svakako, uz vlast, novac igra veliku 


:36 








ulogu u pređodtešnju dini i opa pe L. Morus, 
Novac u politici). a 

.Nameće se pitanje: zašto su korisne simpatije 

škanese i čemu su štetne njezine antipatije? U tom 
Ditanju leži srž žumnalizma 1 en štampe 
uopće. 
, Preko njam može se par željeno raspolo- 
ženje u masama i potisnuti neželjeno: Preko nje se 
može pripremati teren za izvjesne političke i eko- 
nomske pothvate. Prati li se pomno štampa, može 
se opaziti, da se za mnoge važne državne: probleme, 
prije nego se privedu konkretnosti, pravi u štampi 
raspoloženje. Dobri žurnalistički praktičari mogu 
mijesiti masu i obmanjivati javna mišljenje koliko- 
god žele. 

No štampa i žurnalizam, kao njezin glavni oslo- 
nae, nisu jedini stvaraoci javnoga mišljenja. Njihovi 
su vjerni pomoćnici: radio, film, kazalište, knji- 
ževnost, umjetnost, nauka, javna predaja i jedan 
faktor, koji je izvan ovih sredstava, — ekonomske 
Prilike, koje mogu biti od presudnog utjecaja na 
javno mišljenje. 

Uz sve te nejasnoće i kompliciranosti teško : je 
dati jasan, točan i konačan sud o razvitku žurna- 
lizma. Ono, što bi se danas o njemu reklo, to 
možda već sutra ne će vrijediti. No već se danas 
može naslućivati preokret, koji mu nameće radio. 
S njim u borbi, žurnalizmu ne će preostati drugo, 
nego da potraži druge putove i nađe svoj raison. 
Prema dosadašnjim izgledima čini se, da će se mo- 
rati pretvoriti u tiskanu javnu govornicu, koja će 
tretirati dnevno aktualne i korisne probleme u 
svrhu njihova rješavanja. U tom pravcu kreće se 

jedan dio ruske štampe i nekoji listovi u drugim 
zemljama. Ali to sve još je daleko od onoga, što bi 
trebalo da bude. Mi još ne znamo, dokle će segnuti 
tehnička mogućnost radia, čak i prenosa slika na 


velike udaljenosti, da bismo mogli u dogledno vri- 


jeme zagledati, kakve će stalne oblike poprimiti 
žurnalizam budućnosti. Čini se ipak, da je jedno 


stalno: da će nestati milijunskih tiraža listova, 


odnosno, da se one ne će uvećavati prema boljim 
ekonomskim životnim uvjetima i pismenosti, nego 
će nicati više listova, koji će svaki u svome krugu 
tretirati i omogućivati rješavanje životnih pro- 
blema. Zato sadašnji žurnalizam, htio ili ne htio, 
mora zaploviti u ozbiljnije vode. Njemu mora biti 
svrha, da uz sve pritiske i uz sve nedaće bude u 
službi naroda i čovječanstva. 

U toj službi treba da je i naš hrvatski žurna- 
ližam nakon sto godina svoga opstanka... 

JAVNO MIŠLJENJE 


LA 


Možda će tkogod zamjeriti, što se uopće upu- 
štamo u raspredanje ovako svakidašnje, da ne 
kažemo banalne teme. Istina, mi u životu držimo 
mnoge stvari običnima i banalnima, jer ne mo- 
žemo da shvatimo njihovo značenje i da prosu- 
dimo njihovu ulogu u životu. što je tema svaki- 
dašnjija i poznatija, to je potrebnije, da se odredi 
mjesto, koje joj u životu pripada. Nijedna tema 
ne može nas više interesirati od one, koja se tiče 
nas i naše kože. To je životna tema, s kojom se 
susrećemo na svakom koraku — javno mišljenje. 

Nema čovjeka, koji ne bi rado čuo, što drugi 
o njemu misle, pa makar kako bio ravnodušan i 
moguć prema onima, koji o njemu izgovaraju svoj 
sud. Gogolj u svojoj »Ženidbi« imade vrlo intere- ' 


santnu scenu: Kuzma Kuzmić, glavni junak kome- 


dije, kad mu je sluga donio od postolara nove 


čizme, kojih još uopće nije nitko vidio niti je 


Kuzmić ikada bio u njima obuven, upita slugu, 
što ljudi vele o njegovim novim čizmama. Istina, 
to s dasaka djeluje komično; ali nema čovjeka, 
koji ne bi kod svakoga svog čina, kojim dolazi 
u vezu s društvom, mislio u svojoj duši poput 
ovoga smiješnog Gogoljeva junaka. 

Zaustavimo se kod toga, da se pitamo: što nam 
treba sud drugih o nama i zašto se uopće inte- 
resiramo za ono, što drugi o nama krivo ili pravo 
govore ili misle? Kad bismo živjeli odijeljeno od 
cijeloga svijeta, potpuno sami, i onda bi nas inte- 
resirao tuđi sud o nama, kamoli kad znamo, da je 
čovjek društveno. biće i da živi u zajednici, ma da 
je njegova vrijednost u javnom životu onolika, 


koliku mu podjeljuje zajednica. Tu je temelj jav- 


noga mišljenja, odatle vodi put njegovim dobrim 
i lošim stranama, tu je i srž samoga: problema; 


Veli se, da je dobar glas bolji nego zlatan pas. 
Taj glas nije ništa drugo, nego javno mišljenje. : 


A. što je to javno mišljenje? Interesantno je, da 
se svi oni, koji žele definirati taj nada sve kom- 


plicirani pojam, služe redovito pitanjima. Oliver: 


Cromwell pita: Ako je već javno mišljenje ne- 
pojmljiva neka stvar, o kojoj svatko govori, za- 
što ga želimo čuti?! James Bryce kaže: ono (t.j. 


javno mišljenje) predstavlja skup svih pojmova. 


vjerovanja, maštanja, predrasuda i nada. Ono je 
konfuzno, amorfno i promjenljivo iz dana u dan. 
W. Wilsonu je glavni problem vladanja saznanje, 
što. o kojoj stvari misli i proživljava prosječan 
čovjek." Rousseau smatra, da mišljenje jednoga 
naroda (dakle javno mišljenje) izvire iz njegova 
ustavat i s d. | | 


ia Tiovišat. Zeitungswissenschaft, I Berlin 1931. 

: 2.J. Bryce, Savremena demokratija. I, Meograš 1931., 
str. 240. 
3 W. Wilson, Nova sloboda. Zagreb 1920., str. 43. 

4J. J. Rousseau: Društveni ugovor, Zagreb. 1918., 
šta. 159. 

«Ostanemo li.na tome, da javno mišljenje pred-. 
stavlja skup svih: pojmova i maštanja i t.:d.,. pa 
ako nadodamo,. da se sve to zajedno stvara različ- 
nim sredstvima i činjenicama, onda bismo mogli 
reći, .da je javno mišljenje nametnuta ili dobro- 
voljno prihvaćena misao pojedinaca, grupa, pro- 
šlosti i sadašnjosti, odraz životnih prilika dobrih 
i loših, koja je usmjerena k jednome poznatom ili 
nepoznatom cilju, da nešto poluči ili da ništa ne 
poluči i — kako dobro kaže Bryce — sre 
ljiya iz dana u dan. 

Javno mišljenje počiva na: ljudima i njima 
gospodari. Najviše se oslanja na masu, dakle na. 
veliko mnoštvo pojedinaca. Masa je uglavnom 
objekt javnoga mišljenja. Kad ne bi bilo mase, 
ili bolje reći gomile, ne bi bilo ni javnoga. mi- 
šljenja. Čovjek, kojemu su poznate niti spoznaje 
ili barem jedan njezin dio, kod čijeg prosu- 
Čivanja ne odlučuje instinkt nego razum, nije 
sklon povremenim idejama, koje .se mijenjaju 
preko. noći, ni raspoloženjima, koja se stvaraju 
jednostavnom agitacijom. U najširem smislu riječi, 
kod stvaranja javnoga mišljenja polaže se glavno 
težište na srce. Oni ljudi, koji imađu titravije. osje- 
ćaje a slabiju pamet, naročito su prikladni za 
stvaranje izvjesnih dispozicija, koje su u najviše 
slučajeva vođene iz jednoga izvora. Njih mogu 
voditi pošteni ljudi, s pravednim i iskrenim pobu- 
dama, a mogu biti u rukama spekulanata, koji ih 
iskorišćuju u svoje lične svrhe. Masa također | 
ostaje jedno homogeno tijelo. Ona nas može u 
najsudbonosnijem momentu ostaviti i onda, kad 
imađemo prema njoj najiskrenije pobude, kao i 

onda, kad je zavedena demagozima. Tu 'nema 
jednoga zakona, niti se može postaviti, jer sve 
zavisi od momenta i od prilika, u kojima se neka 
ideja stvara i propada, kako se i na koji način 
razvija, uz niz drugih najraznovrsnijih peripetija. 

Uloga javnoga mišljenja u životu vrlo je važna, 
ali nigda ne dolazi jače do izražaja nego onda, 
kad su pokidane niti autoritativne vlasti i kad 
imadu široke mase slobodne ruke, da se njihova 
volja razbukti do skrajnosti i da dođu do izražaja 
sve one najskrivenije težnje i želje, koje su bile 
godinama potiskivane. Takva se situacija ne stvara 


svaki dan, čak ni svako stoljeće. Redovito se javlja 


kod različnih revolucija, jer revolucije i nisu ništa 
drugo, nego prekretnice javnoga mišljenja. Po 
Cromwelu je jayno mišljenje nepojmljiva stvar, ne- 
što što lebdi u zraku, a čim se konkretizira, prestaje 
biti javno mišljenje. Zato je kod raspredanja ove 
teme potrebno odmah postaviti granicu, dokle seže 
jedno, dokle drugo. Misli nisu ništa drugo nego 
prethodnice čina. Istina, dobar se dio i najboljih 
misli ne ostvari, jedan se dio javi i opet utrne, 


dok konačno ne naiđe ona prava misao, od koje 


se u prikladnom momentu nešto ne konkretizira. 
Ljudi, koji su znali stvarati javno mišljenje i 
upravljati njime, bili sa ujedno i najveći pokre- 


tači historije svijeta, jer bez javnoga mišljenja | 


jedva da bi se mogle stvoriti kakve promjene, 
pogotovu danas. Izvjesne ideje u izvjesno doba 
izbacivale su uvijek ljude, koji su postali glavni 


5 G. Le Bon, Psihologija gomila, Zagreb. — G. Le 
Bon, Psihologijski zakoni u razvoju naroda. "m 1920. 

nosioci i dirigenti javnoga mišljenja. Za nas nisu 
važni oni, koji su stvarali javno mišljenje silom, 
premda su u najviše slučajeva i oni bili skretni- 
čari historije i njezini povremeni nosioci. Jedne je 
od njih povijest osudila, druge uzdigla, jer su znali 
svoju volju nametnuti drugima. U današnje doba 
sila doduše ima veliku ulogu u stvaranju javnoga 
mišljenja, pa bi uzaludno bilo, da se od nje ogra- 
đujemo, već moramo s njome računati. Ali ona 
nije nikakav nosilac javnoga mišljenja, još manje 
je konkretizator narodne volje. Narodni vođe, u 
pravom smislu riječi, u najviše slučajeva iskazali 
su je u revolucionarnim momentima, onda kada 
svatko može dati maha svojim osjećajima. 
Zađimo malo u historiju francuske ili ruske 
revolucije, tih dviju novodobnih skretničara jav- 
noga mišljenja, koji su nam najbliži. Kod fran- 
cuske revolucije, koja je stvorena na temelju ideja 
niklih i izraslih na vlastitom tlu, možemo vidjeti 
triumfe slobodnih htijenja. Ne toliko kod ruske 
revolucije. Istina, i kod ruske je revolucije došla 
do izražaja izvjesna narodna volja, ali nije došla 
do izražaja u svima svojim fazama. Ipak je ona 
stvorila, da se tako izrazim, nekoliko božanstava, 
pred kojima su i neprijatelji padali impresijoni- 
rani njihovim riječima. Takvi tribuni bili su Vladi- 
mir Ilić Lenjin i Lav Trocki Bronštajn. Njih obo- 
jica, sa mnogo drugih, bili su glavni izvršioci pre- 
kretanja javnoga mišljenja, ali su bili jako daleko 
od one teatralnosti i zanesenjaštva jednoga Mira-- 
beaua, koji je znao da riječima ruši i stvara. 
Mirabeau je bio jedna silna snaga, koju je vrijeme 
izbacilo i koja je dala maha svojoj boli i svojim 

osjećajima, kroz koje je progovarala i duša na« 


rodna. Ništa ne umanjuje tu snagu; što je u isto 


vrijeme bio u službi naroda: i plaćeni savjetnik: 


dvora. To.mu je moglo. samo oteščati položaj i 
dati prilike, da još bolje. pokaže svoju snagu. 
Dakako da se njegova dvolična uloga s moralne 
i karakterne strane ima osuditi. Od Mirabeaua nije 
ništa gore učinio ni drugi veliki tribun francuske 
revolucije Danton, za kojega se također priča, da 
je kraljevim novcima osudio Luja XVI. na smrt. 
Manje od njih nije bio sposoban u dizanju masa 
onaj šugavi Marat, kako ga nepravedno naziva 


Carlyle. Marat se je bolje od svih znao nositi na' 


krilima ulice, koju vodi samo srce i osjećaj i koja 
predstavlja u pravom smislu riječi javno mišljenje. 

Javno mišljenje bilo je i ostat će vrlo važan 
faktor u životu naroda i u službi politike. Njim 
mora računati pojedinac, ako misli napredovati u 


ljudskoj zajednici, njim moraju računati i politi- 


čari i narodi. Ništa ne nastaje samo od sebe; radi 
toga je vrlo. važno znati, kako se stvara i zašto se 


stvara. Sve što, se stvara prolazno. je, ali je u iz- 


vjesnim momentima više nego presudno. Javno 
mišljenje može se dobrom taktikom preokretati i 
voditi: Najnoviji pronalasci uvelike omogućuju 
sigurnije vodstvo javnog mišljenja. Onaj, koji 
imade u rukama telefon, radio i štampu, imađe 
gotovo sve što mu služi za stvaranje povoljnog 
mišljenja, te može mirno i brzo suzbijati nepo- 
i javno. mišljenje. 


pm. T. Carlyle, Revolucija, francuska, LilL Poberad 
1933. — Slobodan JI ovanoyić, Vođi. francuske revolucije. 
Beograd 1933. 

Mi ćemo ovdje prijeći na razmatranje pojedinih 
dstekoia, koji stvaraju javno mišljenje, prikazati, 
kako ti faktori djeluju na masu u izvjesnim mo- 
mentima. Možemo ih podijeliti u dvije grupe, i to: 
u one, koji idu za tim da stvore izvjesno javno 
mišljenje direktno, i u one, koji ga stvaraju indi- 
rektno. 


II. 


Jedan od najstarijih načina za stvaranje jav- 
noga mišljenja jest predaja, t. j. širenje poje- 
dinih istinitih ili lažnih vijesti od jednoga lica do 
drugoga, usmenim, javnim ili tajnim putem, štono 
riječ: od uha do uha. Širenje vijesti predajom 
traje od najstarijih vremena do najnovijeg doba, 
pogotovu u onim krajevima, gdje narod ne zna 
čitati i pisati Tu se i službene obavijesti šire 
usmenom objavom .na javnim mjestima. Javna 
službena predaja nema nikakvog djelovanja na 
mase, jer joj nije ni nakana, da je predobiva u 
izvjesne svrhe. Masa radije vjeruje onoj tajnoj 
neslužbenoj i neprovjerenoj predaji, koja ide od 
uha do uha. Vijesti, koje se šire tajnom predajom, 
ne moraju odgovarati istini, ali opet djeluju, dok 
često najistinitije vijesti ne djeluju. Tokom niza 
godina i u pojedinim razdobljima mase stiču neki 
instinktivni sluh, kojim više nesvijesno nego svije- 
sno provjeravaju pojedine tvrdnje, pogotovu one, 
s kojima se ne slažu i koje ne idu njima u prilog. 
Nekada su se vijesti širile samo predajom, jer nije 
bilo onih tehničkih pomagala, koja imademo da- 
nas. One su se tada primale kao gotove činjenice. 

Danas više manje prema svim vijestima, primlje- 
nima na taj način, vlada uvijek izvjesna rezervi- 
ranost. No često, ako pogoduju osjećajima mase, 
rado se još uveličavaju, pa makar i ne bile istinite. 

Gdje je potpuna sloboda izražavanja, tamo da- 
nas predaja jako malo dolazi u obzir, jer imade 
na desetke pogodnijih sredstava, kojima se mogu 
vijesti širiti brzo i jednostavno i preko njih stva- 
rati javno mišljenje. Ali, kad je nemoguće tim 
putem što doznati, onda se narod utječe predaji i 
na temelju nje stvara svoje sudove, dakle javno 
mišljenje. Stvaranje javnoga mišljenja predajom u 
današnje moderno doba opasno je i sudbonosno, 
jer sama činjenica, da se masa utječe k predaji, 
pretpostavlja na protivnoj strani bijeg od stvar- 
nosti, i bojazan pred masom. 

Širenju vijesti predajom pogoduju u današnje 
doba većinom one vlade, koje uništavaju svaku 
slobodu i time sile svijet, da se utječe predaji i da 
onjoj vjeruje. Konačno je prisiljena i sama vlast, 
da jednog dana i ona neodgovorno, preko svojih 
agenata provokatera širi vijesti, koje odgovaraju 
njezinim ciljevima. Širenje vijesti predajom sa 
strane same vlasti, da bi se stvorilo za nju po- 
voljno javno mišljenje, vrlo je destruktivno i ne- 
moralno. Takvim stvaranjem javnoga mišljenja 
unosi se među mase skrajna napetost i dezorijen- 
tiranost, koja se prije ili kasnije okrene proti 
samoj vladi, te u najviše slučajeva postizava 
obratno od onoga, što je htjela. Izvjesne zabune, 


koje se ne mogu na prvi momenat stvoriti kod 


mase, kasnije se s povećanom snagom okomljuju 
ona vlast, i tada ne pomažu ni drastične mjere, 

ni novac, ni podmitljivost, ni ništa. Kad vlast 
dotjera narod svojim zulumima do očaja, tad više 
ništa ne pomaže niti može pomoći. Duša narodna, 
iako je nepristupačna i tvrda, u stvari je ipak vrlo 
osjetljiva. Kakogod treba mnogo, dok se uvjeri o 
nečemu, još više treba dok se razuvjeri. Trajno i 
duboko povjerenje mase ne zadobiva se na temelju 
lijepih riječi i obećanja — masa stvara svoje mi- 
šljenje na temelju djela, na temelju činjenica, 
nada sve na temelju žrtava. Ni pred čim prije 
masa ne popusti nego pred plemenitim žrtvama, u 
kojima se očituje duboka i snažna volja u skladu 
s dušom narodnom. 

Pored svega toga predaja je ostala još i danas 
jedan od najopasnijih stvaratelja javnoga mišlje-| 
nja. što je najvažnije, ona ostaje izvan kontrole 
pojedinaca i vlasti, jer se pojedine vijesti i mišlje- 
nja iskrivljuju i kao lažna dalje proširuju. Nema 
predaja samo svoje loše strane; ona znade imati 
i nada sve korisno djelovanje na stvaranje jav- 
noga mišljenja. Ali pritom treba imati na umu, 
da nije ni lagano ni jednostavno baratati njome. 
Kadšto stvaranje javnoga mišljenja predajom ne 
uspijeva ni najboljem psihologu, naročito ako su 
prilike u narodu stvorile sasma obratna raspolo- 
ženja. Treba znati pogoditi onu skrivenu želju 
mase i zapaliti onu skrivenu čežnju, koja onda 
zasija snažnim plamenom. 

IH. 


Uobičajeni način predaje misli jest govor- 
ništvo, kojim se. može javno mišljenje stvarati 
najspontanije. Kad je riječ o govorništvu kao stva- 
ratelju javnoga mišljenja, onda se obično misli 
na nastup govornika pred masom. Razumije se, 
da je takav dodir između širitelja izvjesnih ideja 
i mase najuži. Tu imade gomila pred sobom. u 
prvom redu čovjeka, osobu. Masa je mnogo bolji 
psiholog, nego se obično misli, i ona može da stvori 
O govorniku još prije nego je uopće otvorio usta 
— vrlo često ispravan sud, kojim bi se dotični 
mogao lako i jednostavno karakterizirati, ne samo 
kao fizička osoba, nego i kao duševna. Tu dolazi 
u obzir njegovo obličje, odijelo, kretnje i glas. 
U svemu tome odrazuje se i nutrina čovjeka, od 
toga svega zavisi i njegova privlačivost za mase. 
Može netko najbolje govoriti, najispravnije misliti 
i zaključivati, ali opet ostaje stran masi, koja :od 


njegova govora ne ponese kući k svojima ni jedne ' 


jedine riječi, da je može reproducirati. Za masu 
treba govoriti jednostavno, sigurno i u prvom redu 
oprezno. Veliki tribuni znadu masu magnetskom 
snagom privezati uza se. Oni znadu tu masu držati 
za sebe i voditi po miloj volji; oni kroz niz godina 
ostaju neograničeni gospodari narodne volje i 
stvaraoci javnoga mišljenja. Ima i druga vrsta 
tribuna, koja ne vodi masu, nego koja znade in- 
stinktivno osjetiti njezin preokret. Ova druga vrsta 
narodnih tribuna imade većim dijelom stvarni 
učinak, ona prva više demagoški. Sa čisto poli- 
tičkog stajališta može uspješan biti i jedan i drugi 

način, jer je u politici glavno postići cilj. To je 
čisti machiavellizam, ali on je u politici još i da- 
nas najčešći. Za govornika je vrlo dobro, da ne 
štampa svoje govore i da ne dopusti njihovo 
štampanje, pogotovu onda kad baš najintenzivnije 
radi o skupljanju masa. Duh mase nije duh razuma 
i logike, nego duh srca i duše. Javno mišljenje je 
nepojmljiva i nevidljiva stvar, stvaranje njezino 
mora biti također nevidljivo. Govornik mora pa- 
ziti, da ne servira laž i da ne zaboravi, što je jučer 
govorio i što danas radi, da ne zaboravi, što je 
govorio pred godinu dana a što danas. Masa uspo- 
ređuje njegov govor i rad, njegov govor sadanji 
i prijašnji, i masa mu povjerenje daje i oduzima. 
U masi se stvara povoljna atmosfera za jednoga 
čovjeka, u masi se ta atmosfera gubi. Narod kad- 
što vjeruje u ideje, kadšto u ličnosti; najjadnije je 
i najkatastrofalnije, kad se zamijeni jedno s dru- 
gim ili kad se ne poklapa jedno s drugim. 

Što dulje traje jedno javno mišljenje, to je 
njegova istinitost veća i životno opravdanija. Ali 
ideja vodilja mora biti veća nego jedan život, 
čvršća nego niz ljudi; — ona mora u sebi sadr- 
žavati niz komponenata, koje se mogu tumačiti 
na različne načine i uzimati s različnih stajališta. 

Potajno govorništvo manjim skupinama nema 
jačega efekta. Takvo stvaranje javnoga mišljenja 
znači torturu i za predavača i za slušaoca. Preda- 
vač ne može bez mase; ona je njemu potrebnija, 
nego on njoj, jer ona ga nadahnjuje. On čita iz 
njezinih očiju, da li joj govori po volji. O tom svje- 
doče riječi mnogih velikih i pravih govornika, koji 
su se penjali na govorničku tribunu, a da nisu 

znali ni prve rečenice (Briand), ali su znali što 
žele reći, i to su rekli onako, kako je masa željela. 
Govori u tajnosti, pred neznatnim skupinama, ne- 
maju nikakva efektivnijeg djelovanja, pa se stoga 
malo i upotrebljavaju. 


IV. 


Moderno doba različnim mehaničkim putovima 
nadomješta riječ čovječju i povjerljiv šapat. Na 
prvom je mjestu suvremena štampa. Slobodna 
štampa je jedan od prvih uvjeta kulturnog razvitka 
naroda. Sloboda štampe sputava laž i stvara se 
publicistički moral, koji je uvijek mnogo veći, 
mnogo čistiji i pošteniji nego bilo kakav drugi 
moral, jer on dolazi pred javnost, dolazi pred sud 
javnoga mišljenja, i ono ga pomaže stvarati i ono 
njime upravlja. Imade država gdje je štampa slo- 
bodna i gdje se sputava vrlo neznatno, ali imade 
i takvih, gdje se štampa uništava šutke, da publika 
i ne zna, i gdje se silom primorava štampa da 
donosi nepoželjne vijesti i članke. Gore nešto ne 
da se zamisliti. Ako već nema slobodne riječi, ne 
bi smjelo biti ni tiranije riječi, ne bi smjelo biti 
nevidljiva pritiska, jer se to prije ili kasnije 
osvećuje. 

Slobodna štampa djeluje snažno na javno mi- 
šljenje, dok neslobodna i sputana štampa nema 
nikakve veze sa stvaranjem javnoga mišljenja; 


naprotiv, sve njezino pisanje djeluje obratno. Zato ' 


ovdje i nije riječ o neslobodnoj štampi, kao stvara- 
ocu javnog mišljenja, nego o slobodnoj. 

Pod štampom razumijevamo dnevne novine, 
tjednike, brošure i letake, jednom riječju sve, što 
se: može periodički, kratkim putem raširiti među | 
masu. Dnevnik djeluje najjače svojim vijestima 
iz političkoga i svagdanjega života, tjednik djeluje 
svojim člancima, brošura cijelim svojim sadržajem, 
kao i letak. Dok je moguće dnevnom i tjednom 
štampom širiti vijesti, nije potrebno utjecati se: 
letaku i brošuri. | 

Brošura djeluje cijelim svojim sadržajem i 
iznesenim faktima. U njoj treba da je obrađena 
neka nepoznata tema, koja može poslužiti u izvje- 
sne svrhe, a koja je do sada bila tajna ili nepo- 
znata širokim slojevima i koja se ne može objaviti 
u dnevnoj štampi. Cijela brošura mora biti pisana 
poput dobrog uvodnika i mora djelovati faktima, 
a ti fakti moraju biti što dokumentiraniji, po 
mogućnosti s odgovornošću pisca. Širenje brošure 
treba biti organizirano. Prije nego iziđe brošura, 
treba je najaviti tajanstveno, parolama iz nje, 
tako da se masa pripravi. Kad iziđe, treba da se 
plasira najedamput, kao i dnevni list, ali u ogra- 
ničenom broju, i to radi toga, da bi djelovala 
skupno i jedinstveno. U drugom redu ne bi bilo 
dobro, kad bi se dijelila previše slobodno, nego 
treba da se traži i da je jagma za njom. Uspjeh 
takve brošure na javno mišljenje uvijek je jak i 
efektivan. Radi toga s njom se mora drukčije 
postupati, nego s ostalim štampanim stvarima. 

Na isti način treba postupati i s letakom. 
Letak mora djelovati svojim sadržajem. Suvišno je 
letakom širiti poznate i slobodne parole, koje se 
mogu štampati u listovima. Letak treba osim toga 

da djeluje i svojom tehničkom opremom na oko. 
Ako ne udovoljava svim tim zahtjevima, letak je 
bez svrhe i uzalud je utrošen novac. | 

Utjecaj štampe na javno mišljenje je ogroman, 
ako je samo istinito, dobro i solidno vođena, jer 
za štampanu riječ važi sve ono, što je rečeno za 
govor i predaju. Često preko štampe stvaraju 
javno mišljenje pojedinci, koji na taj način podr- 
žavaju stalan kontakt sa svojim pristalicama. 
Takav je kontakt nada sve poželjan i koristan, jer 
omogućuje stalnu kontrolu mase nad stavom i 
programom svoga vođe, koji dnevno zauzima stav 


prema pojedinim pitanjima. Na taj način najveći . 


dio političkih vođa stoji u vezi sa svojim isto- 
mišljenicima, pa zato nije ni čudo, da se najveći 
dio suvremenih političara i vođa različnih pokreta 
organizira iz redova samih žurnalista, koji postaju 
stvaraoci i nosioci javnoga mišljenja. 


V. 


Često se u javnom životu i u štampi podcjenjuje 
karikatura, koja imade, ako je dobro smišljena 
i izrađena, ogroman utjecaj na mase i na pojedince, 
prema tome i na javno mišljenje. Kakogod se mogu 
izvrtati običnom fotografijom dnevne činjenice i 
dokumentirati neki napisani fakti, tako se može 
dobrom karikaturom izvrgnuti ruglu ne samo je- 
dna ideja, ne samo jedan pokret, nego se može 
baciti komična anatema i na solidno organiziran 
pokret, pa na taj način djelovati na javno mišlje- 
nje. Od svih sredstava, kojima se stvara javno 

mišljenje, karikatura je jedina, koja ne djeluje 
niti može djelovati propovjednički konstruktivno, 
nego djeluje svojom negativnom stranom, odnosno, 
njezino djelovanje je destruktivno i djeluje u naj- 
više slučajeva destruktivistički. Nigda se karika- 
turom ne prikazuje ono, što se želi pohvaliti i 
što je simpatično karikaturistu, nego ono, protiv 
čega se bori. Radi toga u nizu boljih i gorih humo- 
rističkih listova nigda se ne će vidjeti osvrt na 
neku stvar, koja je momentano sveta i nepovre- 
diva. Kad bi u takav list povodom nekoga tužnog 
čina: došla na čelo neka ozbiljna fotografija ili 
Tako je veliki humorist Jaroslav Hašek sedvdšo 
austrijskoj cenzuri, kad je povodom ubojstva 
prijestolonasljednika Franje Ferdinanda u Sara- 
jevu donio na čelu svoga lista njegovu sliku i 
tužan nekrolog. Da nije to bio slučajno list za 
životinje i da nije u prošlim brojevima na istom 
mjestu donosio različne originalne egzemplare ži- 
votinja, ponajviše pse, ta bi slika i taj nekrolog 
bili na mjestu, ovako su kod mase imali komično 
i negativno djelovanje, a cenzor se nije u prvi 
mah mogao dosjetiti tajni. Kako se iz toga vidi, 
ne postoji samo crtačka karikatura, nego i opće- 
nito karikiranje, koje je obično plod bujne i odva- 
žne mašte, kakva se ne rađa u svakidašnjim 
glavama i koja vrlo rijetko dolazi do izražaja, jer 
je ona vrhunac djelovanja na javno mišljenje. 
Vječno žive simpatije za djela svjetskih humorista 
Cervantesa, Rabelaisa, Gogolja i Hašeka. Naprotiv, 
crtačka karikatura je češća, ali i ona je plod velike 
umjetnosti i velikoga talenta, koji se također ne 

rađaju dnevno. Njezino djelovanje, i u umanjenoj 
umjetničkoj vrijednosti, veliko je i djelotvorno. 


VI. 


Kazališna umjetnost i kazalište je skoro 
tako staro, kao i samo čovječanstvo, ali se je ri- 
jetko kada mislilo, da može biti i važan stvaralac 
javnoga mišljenja. Istina, kazalište ne djeluje di- 
rektno, onako kako djeluje govornik, ističući jasno 
ono, što želi. Kazalište djeluje prikrivenom idejom, 
koje imade, više manje, u svakome scenskom ko- 
madu, makar na kakvoj visini bio. Pogotovu ve- 
liko propagandističko djelovanje imade komedija, 
u kojoj se redovito nešto žigoše i osuđuje. Imade 
u historiji primjera, gdje su u kazalištu započi- 
male revolucije, a najpoznatiji je slučaj s komadom 
Viktora Huga »Hernani« g. 1830. Takvi su slu- 
čajevi dosta rijetki; ali svakako je utvrđeno, da 
je i umjetnost u uskoj vezi sa životom i njegovim 
težnjama. Ona je često navjestiteljica novoga doba. 
Nije dakle čudo, da može doći do burnih scena i 
prigodom nedužne predstave u kazalištu. U novije 
vrijeme kazalište je direktno u službi propagande. 
Od vremena revolucije pa do danas postoji u Rusiji 
posebna vrsta čisto propagandističkog teatra, po- 
znata pod imenom Modra bluza. Zadaća mu je 
propaganda za novi režim i izrugivanje starome. 
Modra bluza se služila i služi običnim agitator- 
skim parolama, dovodi na scenu žive političare i 
na sve moguće načine nastoji predobiti masu za 
sebe, odnosno za komunizam, koji propagira. I novi 

moderni pravci u ruskom teatru nisu ništa manje 
propagandistički, samo su na većoj umjetničkoj 
visini i njihova je propaganda prikrivena. Tu su 
Majerhold, Tajrov, pokojni  Vahtaganoj, onda 
Piscator (u prethitlerovskoj Njemačkoj), Burian 
u Češkoj i drugi. Sva su ta kazališta u službi 
stvaranja javnoga mišljenja, kao i mnoga druga, 
koja propagiraju druge ideje. Danas naročitu 
pažnju posvećuje kazalištu i katolička crkva, jed- 
nako kao i filmu, drugom velikom propagandnom 
sredstvu. | 

U istom pravcu, samo u mnogo jačoj mjeri 
djeluje na stvaranje javnoga mišljenja i film. 
Kazališta, osobito filmska, imadu danas toliko 
posjetilaca, koliko štampa čitalaca. Razlika je u 
djelovanju. Film i kazalište djeluju bez napre- 
zanja, bez muke, djeluju na jednom mjestu, obično 
u umjetničkoj formi, a svrha im je, da budu što 
bliži i srcu i razumu masa. štampa djeluje tiho, 
bez buke, bez galame, ali i s naporom. Natiskana 
slova treba čitati i razumjeti. Film i kazalište 
djeluju i na uho i na oko i prisiljavaju obradbom 
slušaoce, da prati razvijanje događaja. Radi toga 
je njihovo djelovanje u izvjesnom smislu jače od 
djelovanja štampe. No oni su i u drugom pogledu 
vrlo veliki i jaki protivnici štampe, jer joj uz radio 
oduzimaju onu ulogu, koju je nekad imala i prisi- 
ljavaju je, da se s njima bori i da o njima vodi 
računa. 

Još veći konkurent štampe jest radio. On je 
od svih sredstava najbolji za stvaranje javnog 
mišljenja, jer imade dobre strane i štampe i kaza- 
lišta i filma, premda ne može još danas djelovati 

slikama, no i u tom se pogledu radio-prijenos usa- 
vršuje, pa ne će proći mnogo godina, te ćemo moći 
čuti i vidjeti govornika na hiljade kilometara uda- 
ljenosti. 

Iz toga se najbolje vidi, da se moderna sred- 

stva za stvaranje javnoga mišljenja vraćaju u 
svoju prvotnu kolotečinu i da će ona baš na taj 
način postizavati i postići svoju svrhu. 
* Radio je tehnički pronalazak novijega doba, 
pa njegove rezultate možemo gledati samo iz sa- 
dašnjosti. Svi smo još živi i pamtimo, jer nije 
prošlo mnogo vremena, otkako je njemački ministar 
propagande dr. Goebels izjavio, da je njihovu po- 
bjedu omogućio radio. Jest, radio im je omogućio 
pobjedu, jer su vođe hitlerizma mogli svakog dana 
istupati iz Berlina i Minchena pred milijune ljudi 
preko radija i mikrofona, i oni su na taj način 
imali dnevni utjecaj na mase, koje su iz najeks- 
tremnijih redova prelazile u njihov tabor i na 
izborima glasovale za njih. 


U javnom životu radio je od velike važnosti, 
jer se on ne može skučiti nesuvremenim zakonima 
cenzure i oduzimanja riječi. Ono što ne može slu- 
šač radia čuti iz Zagreba, to čuje iz Beča, Pariza 
i Rima, i obratno. Radio je prvi tehnički činilac, 
koji najsigurnije i najbrže ruši prepreke i cenzuru 
javne riječi. Radi toga nije ni čudo, što se države 
međusobno upravo kolju, koja će imati jaču radio- 
stanicu, da bi mogla eterom suzbijati izvandržavnu 
propagandu. Postoje različni aparati, koji imaju 
zadaću, da smetaju izvjesnim radio-stanicama, i 
koji daju nepovoljne vijesti o nekoj državi. 

Dakle radio nije samo najbrži i najbolji stva- 
ralac javnoga mišljenja, nego je i rušitelj tiran-. 
skih cenzura. On će prije ili kasnije svojom sna- 
gom prisiliti pojedine države, da unište cenžuru, 
jer je nevjerojatno, da će radio-stanice moći uvijek 
širiti lažne vijesti. Za širenje lažnih vijesti pogo- 
tovu su zgodne diktatorske države, koje uništuju 
svaku javnu riječ, koja im ide na teret. Radi toga 
je sa čovječanskog stajališta i opravdano i mo- 
ralno, da neprijateljske države raspiruju protiv 
njih strasti preko svojih stanica još više, nego bi 
bilo i opravdano; time su pravedno kažnjene zbog 
oduzimanja najprimitivnijih prirodnih prava svo- 
jim građanima. Prema tome one moraju time ra- 
čunati. Radio nije samo stvaralac javnog mišljenja, 
on može biti i veliki revolucionar. On je u službi, 
više čovječanstva, nego tiranije, koja čovjeku od- 
uzima najelementarnije slobode, na kojima se te- 
melji ljudski razvitak i koje su jedine omogućile 
čovjeku, da se je vinuo do današnjega kulturnog 
stepena. 

U tome je glavna opasnost i korisnost radia, 
koji se, istina, koliko u dobre, može iskoristiti i u 
zle svrhe, ali tamo, gdje vlada prava sloboda i gdje 
se narod može razvijati po prirodnim zakonima, tu 
su u laži kratke noge. 


VII. 
Ovdje su u glavnim crtama spomenuta ona 
sredstva, koja su djelovala i mogu djelovati di- 


rektno na javno mišljenje. Iz toga prilično leti- 
mičnog pregleda može se vidjeti, da je tehnika u 

službi čovječjeg napretka. Ali uzalud dobri govor- 
nici, uzalud dobri raznašači ideja, uzalud letci, 
uzalud štampa, film, kazalište, radio, ako se ne 
uoči ona kolektivna ideja masa u 'nekom razdoblju 
i ako se ona ne rasplamti i usmjeri prema jednom 
cilju. Tu je opet glavni činilac čovjek, kojega vri- 
jeme i rodi i podigne i odgoji i u kojemu se utje- 
lovljuje javno mišljenje jedne zemlje, jednoga na- 
roda i jednoga kraja. Pritom nije važan samo 
utjecaj žurnalistike, ni psihologije i ekonomije, ni 
sociologije i historije, nego svega toga zajedno, i 
mnogih drugih općih i ličnih osobina. Kao što nisu 
jedne cipele za svaku nogu, tako nije ni jedna 
ideja za svaku glavu. Mora postojati onaj unu- 
tarnji kolektivni poriv, koji postane idejom nosi- 
licom i glavnim faktorom javnoga mišljenja, a taj 
se poriv ne dade određenom metodom ni zamisliti 


ni uhvatiti, jer baš onda, kad mislimo, da ga ima- 


demo, on je najdalje, on je nedohvatljiv ili pro- 
mašen. Sve se to odrazuje u nizu uspjeha i ne- 
uspjeha, koji obuzimaju nacije i cijeli svijet. 
Ipak se može mirne duše reći, da su izvorni 
stvaraoci javnoga mišljenja indirektni, da su im 
začeci u duhu pojedinaca, prema tome da se oni 
odražavaju i moraju odražavati u najdubljim i 
prošlosti i koji se izdižu u sadašnjosti iznad obične 
političke realnosti i ekonomske stvarnosti, a koji 
su u stvari narodni putovođe i stvaraoci javnoga 
mišljenja. Oni su ujedno i nosioci nauke i umjet- 
nosti u svim granama ljudskoga umnog djelovanja. 
Nema te ideje, nema toga duhovnog opiuma, 
da ga tako nazovemo, koji osvaja mase i pridobiva 

ih za sebe, a koji ne bi imao u nekom piscu ili 
učenjaku svoj filozofski oslonac. Ideje vodilje ne 
vrše utjecaj odmah u momentu kad nastaju, nego 
djeluju, kad postanu aktualne. To isto se događa 
i s onim idejama, koje su prvobitne svoje zametke 
imale u kolektivu, u običaju jednoga kraja. Veliki 
propovjednik ljudskih prava Rousseau mogao se 
roditi samo na švicarskom teritoriju, gdje su se 
demokratski i slobodarski principi zadržali do 
dana današnjeg." | | 
Obratnu ideju, koja je nastala mnogo prije, 


vidimo kod Machiavelli-ja, koji se ne bi mogao 


ni roditi ni stvoriti u slobodnoj zemlji. Machiavelli 
i njegova ideja čeda su svoga doba i svoga užeg 
zavičaja Firence, u kojoj je na pokvarenost tako 
gromoglasno grmio Savonarola, (prije njega bo- 
žanski Dante), ali koji je doživio tragediju svih 
propovjednika i proroka, — svršio poput Husa na 
lomači. Možda se Machiavelli sjećao te lomače i 
možda je ona jedina titrala pred njegovim očima, 
kad je prelazio iz službe jednoga gospodara dru- 
gome i tražio način ličnog samoodržanja, te došao 
do svoje za ono doba i one prilike potpuno oprav- 
dane teorije, koju je on dolično dokumentirao, a 
njegov Knez nije nitko drugi, nego idealistisii 
izgrađeno lice Cezara Borđija. 

Našlo bi se na stotinu primjera, koji dokumen- 
tiraju rođenje ideja i njihov razvoj do pokreta. 


7 James Bryce: Savremena demokratija, I., IL. i II. 
dio, Beograd 1931. i 1932. 
a Slobodan Jovanović: Platon, Makiaveli, Berk, 
Marks, Beograd 109. — T. B. Macaulay: Machiavelli, 
Zagreb 1918. ' | 

Naveo sam ova dva, jer su to i danas principi 
dvaju vladajućih nazora. Danas im treba pribrojiti 
ideološko nastojanje marksizma, koji, prema 
Karlu Marxu, zadire daleko u prošlost, ćak do 
Demokrita, a prema Iliću Lenjinu marksizam je 
plod francuskih enciklopedista, njemačke filizofije 
i engleskih ekonomičara." Na taj se način obično 
rađa svaki pokret, i što neka ideja prodre više u 
sam život i što životni razvoj više pogoduje uspjehu 
i afirmaciji te ideje, iz nje se prije razvija klica 
pokreta, koji ide za predobivanjem javnoga mišlje- 
nja i za ostvarenjem svojih želja. Čim je neki po- 
kret postigao svoju svrhu i svoj cilj, on u tom 
trenutku počinje padati i bori se s drugim, koji 
je stvorio drugo javno mišljenje i koji teži za 
ostvarenjem svojih ideala. To je onaj vječiti zakon 
dijalektike, po kojemu .se sve ideje razvijaju, svi 
pokreti nastaju i padaju, jer je to i zakon čovječ- 
jega progresa. Tako je valjda sama priroda odre- 
dila, i protiv toga je uzaludna svaka borba. 


VIII. 


Teško je reći, koja grana umjetnosti imade naj- 
više utjecaja na stvaranje začetka javnoga mišlje- 
nja i na njegovu čistu propagandu. Zadržimo se 
najprije na samoj poeziji. Ona je isprva plod 
širokih masa, ali je ipak pojedinac, doduše ano- 
nimni, i tu poeziju stvorio. U toj prvobitnoj i iz- 


% Lenjinov članak u ruskoj enciklopediji o dijalek- 
. tičkom materijalizmu. 

vornoj pučkoj poeziji sadržane su sve težnje jed- 
noga naroda, njegov život i njegovi običaji. U njoj 
se halaze i samonikle ideje, koje su zavite u skri- 
venu formu. Pri stvaranju te poezije glavni je di- 
rigent široka masa, koja ju je po svom ukusu pri- 
mala ili otklanjala, te time odlučila o formiranju 
takve poezije. Dalja razvojna faza te poezije jest 
umjetno pjesništvo, u kojem je danas i kroz sto- 
ljeća bilo i bit će originalnih predstavnika, u kojih 
se pjesmama krije mnoga tajna ne samo socijal- 
nog života (on se običnije na drugi način opisuje), 
nego i psihičkog života jednoga čovjeka." Radi 
toga nije ni čudo, da Sigmund Freud svoja tvrđe- 
nja uglavnom bazira i potkrepljuje stihovima sa- 
moniklih pjesnika. To je baš radi toga, što pravi 
i istinski pjesnik ne štedi sebe, ne štedi okolinu 
ni ikoga, nego pušta maha srcu i duši, da zabilježi 
ono, što se u njoj rađa i što se rodilo. Da li je u 
tome nešto ispravno ili nije, to nije njegova svrha 


da ispituje, nego nauke. 


Tako je isto is prozom, novelom, roma- 
nom i dramom. Tu je isti zakon umjetničkog stva- 
ranja i isti izvor čežnja. I tu junaci govore iz duše 
pjesnika, samo što je to realnija i stvarnija baza 
umjetničkog stvaranja. Ona u epskoj, da se tako 
izrazimo, širini obuhvata čovjeka. Ali poezija, no- 
vela, roman i drama ne djeluju samo svojim iz- 
vornim stvaranjem ideja, nego i na indirektan 
način potpomažu stvaranje javnoga mišljenja. Po- 
gotovu u posljednje vrijeme cijeli niz vrsta knji- 


10 Sigumund Freud, Uvod u psihoanalizu, . Beograd 
1933. 

ževnosti nastoji sputati i iskoristiti i poeziju.i no- 


velu i dramu u čisto propagandističke svrhe. Ima- 
demo već u svim granama, pogotovu u poeziji i u 
drami, svjetskih veličina u književnosti, koje su 
uspjele baš na račun svoga propagandizma. To 


isto je s novelom i romanom. Danas su vrlo dobro : 


poznati i socijalizmi i svi ostali s ideološkom pod- 


logom poznati izmi, koji nastoje djelovati samo > 


propagandistički, a često je kod drugorazrednih 
pisaca propaganda i jedinom svrhom njihova na- 
zovi-umjetničkog stvaranja. 

Kod stvaranja javnoga mišljenja preko knji- 
ževnosti imademo dva načina: prvi skriveni i in- 
direktni, koji nastaje spontano u umjetnikovoj 
duši i koji nema nikakvog filozofskog preteču, i 
drugi, koji je direktno u službi jedne ideje i koji 
ju javno ispovijeda, i to s proračunatom svrhom. 
Ovaj posljednji način stvaranja javnoga mišljenja 
isto je propagandistički, te imade nesumnjivo veći 
utjecaj na stvaranje javnog mišljenja, nego onaj 
prvi, jer je realnije povezan s dobom i s težnjama 
vremena. Može se mirne duše reći, da ovaj knji- 
ževni propagandizam, iako je manje umjetnički, 
imade veliku, i često vrlo jaku zadaću kod stva- 
ranja javnoga mišljenja. Za to ne trebamo tražiti 
drugdje primjera, imademo ga kod kuće. U vrije- 
me stroge cenzure, koja onemogućuje direktno iz- 
ražavanje misli, književnost je jedini mogući način 
za širenje izvjesnih ideja. Nije stoga nikakvo čudo, 
da je ona postala čisto propagandistička, i da su 
se propagandi utjecali mnogi snažni pisci, koji su 
mogli svojim djelima više dati umjetnosti, nego su 
zbilja dali ovakvom književnošću. Pođemo li dalje, 

vidjeti ćemo, da tome nisu krivi ni književnici ni 
glavni propagatori povremenih ideja, nego prilike, 
u kojima čovjek živi i koje su sav svoj aparat i 
glavnu pažnju okrenule cenzuri narodne misli i 
kojima je bila jedina i glavna dužnost, da ušutkaju 
i unište slobodnu riječ, koja je jedino ili — moglo 
bi se i tako reći — najminimalnije pravo čovjeka, 
što ga može kao član organizirane zajednice tražiti 
od nje. »Odreći se svoje slobode, znači odreći se 
svoga čovječanstva, ljudskih prava, pače i svojih 
dužnosti.«“ I mjesto da omogućuje slobodno izra- 
žavanje, mjesto da dade i najširim slojevima, da 
iznesu i kažu slobodno, što misle, onako, kao što 
su Atenjani mogli u svojim skupštinama javno i 
nekažnjivo govoriti, štogod im je bilo na srcu i na 
duši, — države danas uništavaju slobodnu riječ i 
ograničuju je, i to neke manje neke više, a one 
barbarske sve, jer drže, da je narod radi države, 
a zaboravljaju, da je država radi naroda, jer narod 
je stvorio državu, i ona mora i treba da služi slo- 
bodnom i nesmetanom razvitku čovječanstva i 
građana. Wilson o tome kaže: »Ako vlada hoće da 
bude čista i mudra u svem svom postupanju, ona 
mora na svakom koraku biti apsolutno javna. Ja 
ne mogu predočiti savjesna državnika, Koji pred 
narodom hoće da kao tajnu sakriva nešto, što se 
tiče naroda.«!? | 
Likovna umjetnost, skulptura i arhitektura 
djeluju sasma drukčije na javno mišljenje, nego 
književnost. One ne djeluju riječima na uho, nego 


11 J. J. Rousseau, Društveni ugovor, str. 50. | 
i2 W, Wilson, Nova sloboda, Zagreb 1920., str. "70. 

djeluju svim svojim sadržajem na oko. To je pri- 
rodniji i izvorniji način djelovanja, pa je prema 
tome i bliži široj masi, nego književnost. Ali im 
je mana u tome, što ne mogu biti u tolikoj mjeri 
raširene. No danas već ni to ne smeta, jer se mogu 
i najraznobojnije slike reproducirati štampom. Nji- 
hovo djelovanje je prirodnije. Čovjek je prva svoja 
pismena stvorio u obliku slike, te je slovo samo 
razvojni dio slike, da dočara u čovječjoj pameti 
sliku. Najbolji propovjednici govore najviše u 
slikama, jer se na taj način približavaju masi na 
onaj njoj razumljiv način, i na taj način oni jače 
djeluju na javno mišljenje. Umjetnička slika, isto 
kao i skulptura, može djelovati na dva načina, kao 
i književnost. Može biti u njoj izvor neke ideje i 
može biti čisto propagandistička. Ali u ovom slu- 
čaju njezin utjecaj na javno mišljenje mnogo je 
manji, nego, recimo, utjecaj poezije, jer slika nije 
tako gibljiva, da se može jednostavno saviti i obli- 
kovati, kao pisana riječ; umjetnost mora ipak nešto 
predstavljati, i nemoguće ju je zamisliti bez dobre 
i solidne umjetničke podloge, pa makar inače nje- 
zina alegorija bila i najrječitija. | 

Ni glazba, kao najneobuhvatniji i najmanje 


pristupačni dio prave umjetnosti, ne može se mi- 


moići. Ona je također grana umjetnosti, samo 'na 
drugi način djeluje, nego književnost, likovna 
umjetnost i skulptura. Glazba djeluje direktno na 
sluh, onako isto kao i slika na oko, pa preko njega 
djeluje na ostale misaone organe čovjeka. Glazba 
može djelovati izvorno na stvaranje javnoga miš- 
ljenja, jer i u njezinim akordima može biti nešto 
od onoga, što je danas nama nedokučivo, a što 

nakon stoljeća iskrsne na površinu. Ali glazba je 
u direktnoj propagandi manje pristupačna i rjeđa, 
nego one prve dvije grane umjetnosti. Sa glazbe- 
nog koncerta čovjek može ponesti kući manje pro- 
pagandističkih ideja, nego s lirske ili književne 
matineje, jer glazba od svih umjetnosti najviše za- 
dire izravno u čovjekove osjećaje i ona se samo 
na taj način i doživljuje, jer gotovo i ne govori 
razumu, nego samo srcu. U glazbi imade i naj- 
manje izvornih ideja i najmanje je zgodna za 
Stvaranje utjecaja na javno mišljenje, radi toga 
rijetko, gotovo nikada ne dolazi pod državnu cen- 
zuru, pa makar bila najmodernija i svojim izra- 
žajem najrevolucionarnija, jer nikad ne može reći: 
crno je bijelo i bijelo je crno. Ona se u stvari ras- 
plinjuje u svojim nedokučivim nijansama, prema 
tome je od neznatne vrijednosti kao stvaratelj 
javnoga mišljenja. Ipak se ne može mimoići, jer i 
ona je sastavni dio ljudskoga djelovanja, te se i 
u njoj znadu nevidljivo kriti i zadržavati mnoge 
težnje naroda jednoga kraja. 


IX, 


Utvrdili smo, da ono, što se može obuhvatiti 
pod pojmom umjetnosti, djeluje na dva načina: 
prvo, izvorno stvaralački, i drugo, direktno propa- 
gandistički, ali sakriveno u mjetničkoj formi. Za 
nas je mnogo važnija prva forma, jer ona rađa 
ideju, iako je druga praktičnija i korisnija. Nama 
nije stalo do puke propagande, koja doleti u 
zadnji čas i iskoristi moment, kad je već stvoreno 

javno mišljenje i kad je nadošao čas, da se reali- 
zira, — nego je nama mnogo više stalo do podri- 
jetla ideje, koja stvara javno mišljenje. Radi toga 
moramo se osvrnuti na produženu izvornu misao, 
gdje se najčešće javlja, i to ne u umjetničkoj 
formi, nego u dokumentiranoj, a to je filozo- 
fija, odnosno nauka. Ovdje nije riječ općenito o 
nauci, kao što nije riječ ni o naučnom djelu kao 
takvome, jer nije svako djelo originalno idejom, 
niti u svakoj filozofiji može biti svagđašnjeg fer- 
menta, kojim bi se moglo utjecati na mase i tokom 
vremena iz njega stvoriti jedna masovna ideja. 

Već je rečeno, da svi današnji pokreti, koji za- 
hvataju i privlače mase, imadu svoje duboke te- 
melje u filozofskim djelima mnogih pisaca, koji 
su razgrađivali slične ideje i nađopunjavali ih. To 
je obično rad cijeloga niza poznatijih i manje po- 
znatih učenjaka, svih vremena i svih nacija. Sve 
te filozofske podloge svih većih. pokreta tako su 
pristupačne velikoj masi raznovrsnih ljudi, koji uz 
njih prianjaju kao uz kakvu novu vjeru i koji za 
njih mučenički s fanatičkim uvjerenjem prinose 
na oltar i svoj život. 

Kad za neku ideju mogu stotine hiljada i mili- 
juni patiti, kad su usto svijesni opasnosti, koja im 
prijeti, pa usprkos toga idu za njom i rade za nju, 
znak je, da ona imade nešto u sebi, što te ljude 
drži, što ih privlači i što ih veže. Istina, imade de- 
zertera i s lijeva i s desna, imade i prodanih duša, 
ali prebjeglice su mnogo rjeđe u jakim masovnim 
pokretima, nego su, recimo, u običnom životu: 

Ideje, koje ulaze u razne filozofijske sisteme, 
iz kojih se kasnije stvaraju pokreti, ne niču onako 

preko noći ni u glavi jednoga pojedinca, nego ih 
stvara niz pojedinaca kroz niz stoljeća. To stvara- 
nje nije bez razloga, jer ako jedan dođe do istog 
zaključka danas, do kakvog je došao netko pred 
stotinu godina, onda je znak, da je taj zaključak 
još aktualan i da nije izgubio svoju važnost. Taj 
zaključak može netko da nađopuni, može drugi da 
povuče iz njega novi zaključak, može treći da ga 
formira, četvrti da ga primijeni na život. Tako se 
kroz niz ljudi i kroz niz razdoblja stvaraju i prema 
prilikama primjenjuju ideje. Njih su prema potre- 
bama stvorili ljudi. Ljudi žive među ljudima, dakle 
plod su kolektiva, ili bolje, njegovih želja, izraže- 
nih kroz usta pojedinaca, i opet kasnije prihvaće- 
nih preko pojedinaca i prenesenih na kolektiv. 
To je normalni put od poroda do smrti neke ideje, 
koja ne umire, već postaje samo neaktualna, ali, 
ako je istinita i prava, može na hiljade i hiljade 
godina biti živa i oživljavati i umirati već, prema 
potrebi i dobi. ' | 

o Pojedinci, u glavama kojih niču velike ideje, 
zovu se jednim imenom filozofi. Njih drže najori- 
ginalnijim stvaraocima, ali su zapravo samo u vrlo 
rijetkim slučajevima originalni i samostalni. Obič- 
no su oni, koji daju samu ideju, mnogo manje poz- 
nati nego oni, koji njihove ideje formuliraju i skupe 
kao svoje vlastite, te su obično poznate pod njihovim 
imenom. Tako imademo danas marksizam, darwi- 
nizam, freudizam, koji su dobili imena po svojim 
autorima, ali ne autorima, koji su ih stvorili i dali, 
nego po onima, koji su ih znali skalupiti u jedan 
nazor i dati im jedan pravac. F. Engels je jednom 
rekao za Marxa, da nije on došao, da bi bio došao 

netko drugi, jer je razvitak materijalističke filozo- 
fije uvjetovao takav dolazak. Razumljivo je, da su 
kod toga i oni sekundanti također stvaraoci, jer su 
iz ideja, koje su se nametnule, znali stvoriti nove i 
oživjeti jedan niz ideja, koje su oni pustili u život 
a koje su onda političari i skupine ljudi prihvatili 
kao najkompetentnije istine. 


Istina je svakome draga, pogotovu je prijatna 
masama, te je izvrsno sredstvo za predobivanje 
masa. Ako imade gdje nešto istine, onda ona mora 
biti u onim nazorima, u onim idejama, koje mogu 
vući i koje vuku za sobom milijune obožavatelja. 
Nauka ne djeluje samo svojim izvorima i ukalup- 
ljenim idejama, ona djeluje i na popularan način, 
jer je pristupačna i najširim slojevima. Danas je i 
najprostiji radnik dorastao, ako je barem donekle 
plaćen i nije stalno zaposlen prekomjernim radom, 
i ako je marljiv, da može o pojedinim idejama 
crpsti saznanje direktno iz njegovih izvora. Ne iz 
onih izvora, iz kojih su dotično djelo i nazor na- 
stali, nego iz samoga djela, u kojemu se razrađuje 
ideja. I tu nauka dolazi do izražaja u dva pravca: 
prvo, kao stvaralac ideja, i drugo, kao propagator 
ideja. Naravno, ona prva je svestrana i kritička 
prema svim djelima i prema svakome, jer je 
stvara jaka ličnost, dok je kod čitalaca nestvara- 
lačka i nekritička, ali je zato jednostrano djelo- 
tvorna. Ona je važan faktor za stvaranje javnoga 
mišljenja, jer preko zaslijepljene i nekritičke za- 
nesenosti postaje odlično propagandno sredstvo. i 
vrlo.važan faktor u ostvarenju javnoga mišljenja. 

X. 


,. Nekritično gledanje na ideje, koje se primaju, 
i žarko zagrijavanje za njih, koje ne preza ni pred 
čim, zove se — fanatizam. Povlađivanje ma- 
sama s namjerom, da se zanesu za neku stvar, u 
koju ni sami mnogo ne vjerujemo, zove se — de- 
magogija. Nema u običnom životu fanatizma 
bez demagogije, ni demagogije bez fanatizma. De- 
magogija se može i opravdati, ako ide za tim, da 
se predobiju ljudi za stvar korisnu po sam narod; 
ali ako se njome narod zavodi ili ako ona ide na nje- 
govu štetu, onda je demagogija ubitačna, te prije ili 
kasnije narod osudi demagoga i demagogiju. Fa- 
natizam imade mnogo dobrih strana, ali imade i 
loših. Fanatici u masi najbolja su i najvjernija 
vojska, oni su najpouzdaniji i najborbeniji. Ali 
fanatizam, kolikogod je potreban svakom pokretu, 
svakoj masovnoj ideji, jer je on vrhunac javnoga 
mišljenja, koje se formiralo u jednom pravcu, — 
katastrofalan je u vodstvu samoga pokreta. Vod- 
stvo je dužno da realno i zrelo misli, da imade 
različne obzire i da ne zaboravlja na faktične či- 
njenice. Kadšto i najmanji propusti znače samo- 
ubijstvo i raspad pokreta, te stradanje mnogih 
nevinih ljudi, koji su bili zaveđeni nesposobnim i 
fanatičnim pojedincima. 

Kod mnogih pokreta zaboravlja se često na to, 
jer se misli, ako je fanatizam dobar u masi, da je 
još bolji na kormilu. U tome su se mnogi prevarili 
i mnogi će se prevariti. Takav fanatizam pretvara 
se lako u nesvijesnu demagogiju, a tada nastaje 
bezglavost, koju je teško obustaviti. Ona pak znači 

pokop svega onoga, što je godinama i kroz gene- 
racije u pokretu stvarano idejno i praktički. Ri- 
jetko se u takvim momentima nađu svijesni poje- 
dinci, koji zadrže hladnokrvnost, koji se znadu 
snaći u danom "momentu i prijeći preko mnogih 
stranačkih dogma i zakletih protivština, pa preko 


svega sigurno usmjeriti narodni brod svome cilju.: 


To već znači prijelaz od propagandista ka glavnom 
cilju, k ostvarenju svojih ideja. To je granica, gdje 
od agitatora postaje državnik. A to su dva vrlo 
različita pojma, kojima političari (jer ovo se od- 
nosi na političke pokrete) posvećuju jako malo 
pažnje, premda je to triumf javnoga mišljenja, 
koje dolazi do realizacije svojih ideja. »Državnik 
je samo onaj političar, koji umije povezati inte- 
rese i ideale svoje zemlje s interesima i idealima, 
koji se već, pored svih opiranja i kriza, najavljuju 
kao zakon sutrašnjice« — kaže grof Sforza.! 


XI. 


Sve one zapreke, koje postavlja bilo koja vlast 
svojim građanima, da time onemogući ili ograniči 
širenje izvjesnih ideja ili mišljenja, mogle bi se 
krstiti imenom cenzure. U' svakidašnjem se 
životu pod cenzurom razumijeva ponajviše samo 
cenzura štampe, štampanih stvari uopće. Cenzura 
tu najviše dolazi do izražaja, jer je štampa naj- 
aii širitelj svakovršnih misli, sa pogo- 


135 Karlo: ai Neimari savremene Evrope, Beograd 
1932. - i 

duju i koje ne pogoduju nekom režimu. Ali cen- 
zurom možemo smatrati i svaku drugu zabranu ili . 
ograničenje. Onako, kako se cenzurira štampa, 
tako se danas cenzurira film i radio, književnost, 
nauka i sve ostale tvorevine duha. 

Na pitanje: da li cenzura koristi ili štetuje čo- 
vječanstvu, može se odmah odgovoriti: ona štetuje 
čovječanstvu i njegovu razvitku, jer uništava naj- 
originalnije ideje i djela, kojima bi se drugi mogli 
ponukati, da stvore nova i veća. Ali cenzura je 
nada sve korisno sredstvo u rukama pojedinih 
režima, kojima omogućuje život i ostvarenje nji- 
hovih ciljeva. No hoće li režim, da mu bude u stvari 


korisna, ne smije cenzura biti trajna, još manje 


smije biti nepodnosljivo stroga i nezakonska, kakve 
se danas obično prakticiraju. Ako bi država i smjela 
ograničavati iznošenje neistinitih činjenica zako- 
nom, nikako ne bi smjela zabraniti iznošenje isti- 
nitih činjenica, pa makar se ticale nje same. Radi 
toga se i donosi zakon o štampi, u kojem se 
izričito veli, što se smije pisati, a što ne smije. 
Zakon o štampi, kao uopće i cijelo zakonodavstvo 
jedne države, plod je većih ili manjih demokrat- 
skih ideja dotične zemlje. Te se ideje u zakonu o 
štampi mnogo jače odrazuju, nego bilo u kojem 
drugom zakonu, jer se u njemu određuje stav vla- 
dajuće ideje ili klike prema ostalim idejama ili 
političkim strankama. 

Rijetko se događa, da vlast, makar kako bila 
autoritativna, donese odveć strog i nesuvremen 
zakon o štampi, jer joj je uvijek stalo, da prema 
vani prekriva svoju strogoću i da po mogućnosti 
izgleda što liberalnija i slobodoumnija. Pisani za- 

kon o štampi pod takvim režimima državna vlast 
znade na svakom koraku krnjiti i izigravati. Štampa 
se ne cenzurira po zakonu, nego po ministarskim 
naredbama. To je jedna od najvećih nepravda, što 
se može učiniti u iole zakonskoj državi prema ši- 
rokim slojevima i prema slobodi javnoga mišljenja. 
To je atentat i na samu vlast, kojoj se prije ili 
kasnije takav rad osvećuje, jer ono, što načini jedan 
ministar da pokrije svoje zulume, to radi i drugi 
i treći, konačno svaki i svi, te se na taj način stvara 
nesnosno stanje i omogućuje širenje nasilja, krađe, 
korupcije i bezakonja, protiv čega je štampa, kao 
nositelj javnoga mišljenja, najbolji i najstroži kon- 
trolor. štampa i ostala sredstva za stvaranje jav- 
noga mišljenja jedini su put, kojim se iznose fakta, 
na temelju kojih masa stvara svoj sud o pojedinim 
ljudima i pokretima. 

Nema zakona o štampi ni ustava, u kome ne bi 
stajala rečenica: Štampa je slobodna. U nekim 
zemljama zvuči kao ljuta ironija, ali u nekima je 
smisao za slobodu štampe još dosta jak. Sjećam se, 
kako sam se jednoga prvog svibnja našao u Parizu, 
baš na dan, kad su pariške ulice bile poplavljene 
prvim proljetnim cvijećem, kojim se kitilo mlado 
i staro, i kad su se na pariškim ulicama ljeskale 
bajunete kolonijalnih četa i kad je širokim uli- 
cama, kroz svu širinu, defilirala republikanska 
garda, koja je bila ovlaštena, da podržava red ne 
samo puškama i pendrecima, nego i mašingeveri- 
ma i topovima. Toga jutra bio je zaplijenjen u Pa- 
rizu glavni organ komunističke stranke »Humanit6«. 
Drugog dana grupa najuglednijih intelektualaca i 
političara, kojima se ne može ni najmanje upisati 

ou grijeh naklonost komunizmu, podnesla je vlasti 


oštar protest proliv te zabrane, kojom se ruše 
temeljna prava sjajne tradicije francuske i njezine 


velike revolucije. Na čelu potpisnika bio je vođa 


najveće političke stranke u Francuskoj i bivši 
predsjednik vlade Eduard Herriot, kojega su svaki 
dan i na svakom koraku napadali baš ti isti komu- 
nisti u svome listu (a u kojemu se pred više go- 
dina formirao politički karakter Aristida Brianda). 
U Čehoslovačkoj postoji također cenzura, ali ona 
mjesta, koja su zaplijenjena, ostaju bijela, i na 
njima je naznačeno kao i na listu, da je zaplijenjen. 
Osim toga upravna vlast izdaje litografirano u 
kojih 50 primjeraka u bibliografske svrhe sve one 
pasuse, koji su bili zaplijenjeni, tako da u stvari 
ništa ne propadne, što je napisano. Država nije ni- 
kada više ugrožena, nego onda, kad je vlast uvela 
neograničenu kontrolu i uništenje svih njoj nepo- 
željnih ideja i mišljenja. To je ne samo nekulturno, 
to je ne samo barbarstvo, nego i prva i najjača 
opasnost za državu, za vlast i za vlastodršce, koje 
mora i treba da stigne opravdana kazna za zlo- 
djela, koja su nanijeli državi i narodu.“ 


Svaka država, makar kakva bila, temelji se na 
nekom pravu.“ Tu treba da je upravna vlast za- 
štićena prema državljanima i državljani prema vla- 


14)... a kažem vam, da vi ne ćete biti u vezi sa svo- 
jom vladom tako dugo, dok sve one skrovite stvari ne 
izvučete na svijetlost...«. W. >. Nova sloboda, Za- 
greb 1920., str. T1. 


15 »Mišljenje jednoga dikGaa. izvire iz njegova ustava«. 
J. J. Rousseau, Društveni ugovor, Zagreb 1918., str. 152.. 

sti.“ Državu su stvorili ljudi, da služi njima, te 
su oni, koje odabere narod, da rade u njegovu ko- 
rist dužni da rade povjereni im posao samo dotle, 
dok im narod daje to povjerenje. Oni nikada ne 
smiju svojatati povjerenu im vlast kao vlastitu 
silu, kojom bi štitili vlastite interese ili svoje ideje.15 
Štampa ima dužnost, da informira narod o radu 
vlade. Ako je neki list zaplijenjen po zakonu, mora 
narod znati, da je plijenjen i koliko je plijenjeno, 
to dakle mora biti vidljivo. Ako je nešto plije- 
njeno, mora biti plijenjeno na temelju zakona i po 
zakonu, zato je dužan člankopisac, da pred sudom 
odgovara. Svaka zapljena morala bi biti sudbeno 
raspravljana. 


Nesuvremen zakon o štampi djeluje štetno na 
javno mišljenje, te prema tome nanosi štetu i dr- 
žavi. Wilson kaže: »Javnost je jedan od onih ele- 
menata, koji pročišćuju politiku. Javno rasprav- 
ljanje najsigurnije sprječava loše političke ko- 
rake«.!7 

Tiranska cenzura i sputavanje javnoga mišlje- 
nja dovodi do toga, da konačno mase ne vjeruju 
štampi i da sve vijesti dobivaju putem predaje, 
koja je najbolji, ali najopasniji stvaralac javnoga 
mišljenja, naročito opasan i za sam režim. Na taj 
se način događa, da se izvjesna mišljenja i izvje- 
sne činjenice iskrivljuju, uveličavaju, i, što no riječ, 


stvara se od muhe vola. Kod toga režim nije kadar . 


16 »Narod, koji je podčinjen zakonima, mora biti i 
njihov stvaralac; samo oni, koji se udružuju, vlasni su 
urediti uvjete toga društva«. Ibidem, str. "74, ' 


.17.W. Wilson, Nova sloboda, Zagreb 1920., str. 62. 

kontrolirati javno mišljenje, njegove želje i tegobe, 
jer su mu potpuno nepoznati zahtjevi mase, te 
prema tome ne može znati, kako stoji i što da 
poduzme za poboljšanje svoga položaja i za učvr- 
šćenje svoje vlasti. Narod je dužan da vodi računa 
o državnim poslovima, pogotovu danas, kad je u 
životnim teškoćama i kad je svijestan. svoga suve- 
renog prava, za koje se bori i ne će da mu ga bilo 
tko oduzimlje ili krnji. Radi toga po državu i 
njezin razvitak nije ništa bolje, nego sloboda 
štampe, a cenzura da se osniva samo na zakonu, 
kojega se organi i vlasti moraju striktno držati i 
samo prema njemu raditi. Inače jao zemlji, koja 
silom uništuje javnu riječ. Cenzura javnoga mi- 
šljenja najviše potkapa državne temelje, a ne javno 
mišljenje, koje je zvano da kontrolira, da ruži i 
stvara poredak onakav, kakav odgovara njegovim 
životnim prilikama i potrebama. Država nije pri- 
vatno vlasništvo političara. »Posao je svakoga čo- 
vjeka od vlade, da sluša, što narod govori i da 
spoznava, što narod trpi. Njegov posao nije da odlu- 
čuje mjesto naroda, već da odlučuje preko naroda, 
kao njegov tumač i glas«.! 


18 Ibidem, str. 39. 

XII. 


Nabrojili smo niz sredstava, kojima se stvara 
javno mišljenje, i kako koje propagandno sred- 
stvo djeluje. Pritom je često bilo riječi i o ekonom- 
skim prilikama, odnosno socijalnom stanju masa. 
socijalni momenti igraju vidnu, da ne ka- 
žem glavnu ulogu kod stvaranja javnoga mišljenja. 
Oni sile mase na preokrete i kod njih se pojedini 
sistemi najprije pokazuju nemoćnima. Sjetimo se 
pohoda pariskih žena u Versailles za francuske re- 
volucije. Djelovanje socijalnih faktora od presud- 
nog je značaja. To je i razumljivo. Dok su široke 
narodne mase zadovoljne i dok plivaju u izobilju, 
one imadu manje smisla za kritiku, manje želje za 
kontrolu vlasti i manje misle na promjenu soci- 
jalnoga stanja, jer se zadovoljavaju onim, što 
imadu. Događa se obratno, kad teška bijeda kao 
mora pokuca na vrata milijuna, kad su niske nad- 
nice, kad se radi prekovremeno i kad na hiljade i 
.milijuni ljudi traži rada i zarade. Glad je uzročnik 
revolucija, — to je poznata krilatica. A za revo- 
luciju smo rekli, da nije ništa drugo, neko radi- 
kalna prekretnica javnoga mišljenja. 

Socijalni momenat nije važan za stvaranje jav- 
noga mišljenja kao propagandno sredstvo, jer ne 
viče, on na glas ne govori, nego je to neki pod- 
zemni tutanj, koji prijeti strašnim potresom i uni- 


štenjem svega. Što su gore ekonomske prilike i što . 
je veća besposlica a manja zarada, što je pritisak 


vlasti jači, to je i otpor sve silniji i snažniji, i 
zahvata sve ideje, sve ljude, sileći sve, da o tome 
vode računa. To je po zakonu, izraženu u narodnoj 

poslovici: pritisnuto jače, sve to više skače. Tko 
hoće da stvara javno mišljenje ili da ga predobiva 
za sebe, mora s time računati, mora odatle polaziti 
i prema tome udešavati. 

Dodirnuli smo se samo najkrupnijih momenata, 


koji su ključ k masama za predobivanje njihove 


volje. Kad se govori o javnom mišljenju, razum- 
ljivo je, da se ne misli samo na jednu klasu, samo 
na seljaka, radnika, trgovca, obrtnika, intelek- 
tualca, nego i na ostale klase, koje se žele predobiti 
za sebe. 


XIII. 


Nisu toliko široke mase ni važne za širenje 
javnoga mišljenja i za stvaranje temelja nekoj 
ideji i nekom pokretu, koliko je važna omla- 
dina; U prvom redu omladina na sveučilištu i u 
srednjim školama, onda radnička i seljačka omla- 
dina, ili bolje reći omladina u gradu i na selu. 
Omladina, pogotovu školska, najbolja je zato, jer 
se osjeća sputana službenom ideologijom, prema 
kojoj je redovito u opoziciji. Njezina načelna opo- 
zicionalnost čini je revolucionarnom, jer ona se re- 
grutira iz svih mogućih klasa i donosi sa sobom sve 
moguće probleme. Tu je zastupan i rad i kapital, 
i selo i grad, i bijeda i obijest. Školska omladina 
uza sve to tvori u neku ruku jednu jedinstvenu 
klasu, koja se urotila protiv službenog javnoga 
mišljenja i koja rado djeluje borbeno i revolucio- 
narno. : | 
Nastup omladine pun je zanosa, mladenačkog 
poleta, pomalo i fanatizma. Omladina ne preza ni 

pred čime, jer nije sputana tako jako realnim; 
pogotovu obiteljskim životom, te ne treba da pazi 
na mnogobrojne obzire. U nekim državama sveuči- 
lišna omladina ruši i postavlja vlade, ona je često 
neograničeni gospodar Situacije. Južno-američke 
države pravi su eldorado za omladinske revolu- 
cije. To vrijedi i za države azijskih naroda: Kine, 
Japana, Indije i t. d. Na evropskom kontinentu 
omladina ne igra tako znatnu ulogu. Omladina, 
školovana i neškolovana, nalazi se danas u život- 
nim teškoćama, na ulici, bez posla i zarade. Ona 
sa svjedodžbama i kvalifikacijama najvišega ste- 
pena ne može doći do zarade, dok nesposobnja- 
kovići, ratni heroji i afairisti bez škola, bez spo- 
sobnosti i bez bilo kakve moralne kvalifikacije 
sjede na udobnim stolicama. U tom času za mili- 
june mladih i poletnih ljudi predlažu se logori, 
kako bi se suzbio ovaj za poredak opasni elemenat. 
U takvim prilikama i pod takvim uvjetima omla- 
dina i njezine težnje od ogromnog su značenja i 
utjecaja na javno mišljenje. I to tim više, što su 
njezine želje i težnje u najviše slučajeva ujedno i 
težnje cijeloga jednog naroda ili kraja. 


XIV. 


ooStvara li javno mišljenje pojedinac ili grupa, 


prošlost ili sadašnjost, i ako je ono onaj skriveni | 


pokret masa, koji vodi k revoluciji ili preokretu, 
— tada je zbilja javno mišljenje onaj jaki i silni 
faktor, koji odlučuje i koji je vrhovni gospodar u 
uređenju društva. Ako je javno mišljenje najvažniji 

faktor u životu, znači, da mora i vidljivo vršiti 
svoju funkciju. To ne dolazi do izražaja svakoga 
dana, ali ipak dolazi kad tad do potpunog izražaja, 
i provaljuje sa svom svojom eruptivnom snagom. 
što dolazi do takvih skokova, nije kriv narod, nije 
kriva. njegova skupna volja — javno mišljenje, 
nego su krivi pojedinci ili grupe, koji su izdali 
narod, te umišljeno i neodgovorno protiv njegove 
volje njime vladaju i iskorišćavaju ga u lične svrhe. 
Razumljivo je, da mora doći i uvijek dolazi do 
razilaženja između javnoga mišljenja i onih ljudi, 
kojima je povjereno, da vrše njegovu volju. Makar 
kako bilo javno mišljenje sretne ruke u izboru 
najidealnijih i najvatrenijih svojih pobornika kao 
praktičnih izvršilaca njihove volje, ipak ti poje- 
dinci prije ili kasnije zaboravljaju na javno mišlje- 
nje i drže, da imaju vječno pravo uživati narodno 
povjerenje i biti izvršioci suverene volje narodne. 
Stoga je »najbolja ona vlada, koja što je moguće 
manje. vlada«.!"? 

Od davnine je bio problem za sve filozofe i 
državopravne pisce, koji su tretirali pitanje 
suvereniteta, kome on pripada. Taj problem 
postoji i danas i postojat će, jer izvjesnim ljudima 
i sistemima konvenira sada jedna definicija, sada 
druga. Politika iskorišćuje u svoje svrhe neodržive 
nazore i neodržive tvrdnje. Poslije petomajskih 
izbora jedan ministar Jevtićeve vlade izjavio je, 
da je naš izborni zakon jednak engleskomu! Dakako 
da su onda kod govora o teorijama još mogućnije 
svakojake tvrdnje. Pitanje, kome pripada suvere- 


19 Jefferson u W. Wilson, Nova sloboda, str. 153. 

nitet, riješit će se najlakše polazeći od čovjeka 
uopće. Prvi i jedini, pravi i istinski suveren jest 
sam čovjek, koji je nosilac cjelokupne zemaljske 
vlasti. A što je u čovjeku suvereno? Suverena je 
njegova volja. A skup svih volja na određenom 
području čini jednu jaku i skupnu silnu volju, na- 
rodnu volju. 

U strogo parlamentarnim držetem:a narodna 
volja dolazi do izražaja, kao što dolazi do izražaja 
preko nje i suverenitet naroda, koji je jedini legi- 
timni njegov vlasnik. Svaka suverenost izvan toga 
nije suverenost, koja počiva na volji, nego vlast, 
koja počiva na sili. Istina, volja naroda uključuje 
u sebi potrebu sile, da se može ta volja očitovati 
i provesti u djelo. Ako izabrani izvršioci narodne 
volje ne upotrebljavaju silu u pravcu te volje, onda 
je to lažni, oteti i nasilnički »suverenitet«. Kod 
ovoga potonjeg ne treba se zadržavati, jer ono, 
što nije odraz narodne volje, nema prava ni na 
naziv suvereniteta. Svaka vlast dolazi od naroda, 
svaka volja dolazi od naroda, svaka istinska i 
realna suverenost dolazi od naroda.? 

Ako je suverena samo država kao prinudni no- 
silac suverenosti narodne volje, onda država kao 
takva mora biti upravljana voljom naroda, iz koje 
joj proizlazi vrhovna moć nad narodom. Ako je 
udružen niz volja na jednoj teritorijalnoj zajednici 
i ako niz tih volja čini suverenitet i ako taj suve- 
renitet imade opet neko skupno pravo nad poje- 
dinačnim voljama, onda je to zakon međusobne 
tolerancije, da se može u interesu zajednice vršiti 


*%0 Rousseau i ostali enciklopedisti. 

neka viša sila kolektivne volje nad pojedinačnom. 
U tom slučaju postaje državna vlast pravi nosilac 
narodne suverenosti, te je ovlaštena, da u ime na- 


«roda ona upravlja po zakonima, u kojima treba da 


je sadržana volja suverenog naroda. Tamo, gdje 
volja narodna ne dolazi do potpunog izražaja, tamo 
ne može doći do izražaja ni suverenost državna: 
nitko nije vlastan, da protiv zajedničke volje u ime 
jednog ograničenog broja ljudi podržava neku >su- 
verenost« silom ili milom protiv narodne volje. 
Gdje dolazi takva vlast potpomognuta silom, ona 
se dugo ne može održati. : 

Različiti su načini, kako može doći do izražaja 
volja narodna kod predavanja izvršne vlasti. U pi- 
tanje, koji je oblik najzgodniji, ne ćemo ulaziti, jer 
svaki može biti dobar. Ali najbolji je onaj način, 
gdje se može najbolje čuti glas naroda, koji je jedini 


ovlastan da skida nosioce svoje suverenosti i po- 


stavlja druge, za koje drži, da će bolje i poštenije 
vršiti prenesenu funkciju njegove moći. | 

Kad znamo, što je suverenitet, i kad znamo, da 
je narod nosilac suverene volje, onda narod i javno 
mišljenje, kao njegov izvorni faktor, jedini su su- 
dije svima i svakome. Nama danas, kaže se; ne ide 
u glavu, kako je negda u Ateni sav narod mogao 
biti sucem u pojedinim prestupima, jer zaborav- 
ljamo ono, što nisu zaboravljali pametni stari Grci: 
da je samo javnost jedini suvereni sudac za sve 
prestupke, jer je on jedini nosilac vlasti. 

Danas se događa, da javno mišljenje kao na- 
rodno mišljenje i kao nosilac suverenosti nema 
nikakve sudske moći, jer da se to praktički ne 
može primjeniti. Ali javno mišljenje je najpraved- 

niji i najstrašniji sudac; ono nije sudac za pojedine 
prestupke, nego za socijalne prestupke i nasilja. 
Javno mišljenje, istina, ne teži uvijek za čisto ma- 
terijalnom istinom, ali ono je za ono doba i za onaj 
kraj i narod jedina istina, istina, koja je uvijek u 
vezi sa životom i prilikama. Javno mišljenje je 
najstrašniji i najblaži sudac. Njemu bi opet trebalo 
dati riječ, pogotovu u državnim poslovima. 

Makar kako bila negdje savršena demokracija, 
dakle vlada javnoga mišljenja i povjerenja, ona 
nema prema državnoj vlasti u svako doba snage, da 
je kontrolira i regulira. Istina, u Švicarskoj kao u 
najdemokratskije uređenoj zemlji, postoji referen- 
dum, pa narod može i prije izbornog roka skinuti 
vlast i zamijeniti je drugom. A i u takvim zemljama 
nije to ni potrebno, ako se dade narodu da barem 
. jednom na godinu kaže svoju volju i da izreče svoj 


sud o radu povjerenika svoje suverene volje. To bi 


bilo više potrebno u onim zemljama, gdje se na- 
rodna volja ne čuje, gdje se volja javnoga mišljenja 
ne izvršuje. Narod je jedini suvereni gospodar 
jedne zemlje i on imade i mora imati tu moć. 
Oružana sila, kojom povjerenici suverene vla- 
sti raspolažu, da zaštite državne granice i narodnu 
volju, postala je glavnim instrumentom za kršenje 
narodne volje, za suzbijanje javnoga mišljenja 1 
za zlostavljanje narodnog suvereniteta i naroda. 
Da se to spriječi, treba narodu dati mogućnost i 


neograničeno pravo, da prekršitelje narodne suve- : 


rene volje skida u svakom slučaju sa vlasti i da 
postavlja druge. Većina ima uvijek pravo vladati 
i ne smije se događati, da organizirana manjina 
vlada nad ogromnom većinom. 

Mnogi, koji tako rade, krivo rade. S toga sta- 
jališta pošao je i sam Lenjin kod preuzimanja vla- 
sti u svoje ruke, jer je postavio pravilo: da orga- 
nizirana manjina mora vladati neorganiziranom 
većinom.' Ako organizirana manjina ide za tim, 
da dobije vlast u svoje ruke i da njome zavede 
neke općenito korisne reforme, koje idu u korist 
širokih slojeva, moglo bi se to donekle i opravdati 
(ali i tu opravdanost najbolje će potvrditi same 
mase). No rijetko se kad događa, da bilo kakvu 
nasilnu vlast radi njezinih reforma potvrde mase, 
pa ako je i potvrde danas, ne potvrde je sutra, kao 
što ne trpe vječno čak ni onu vlast, koju su s naj- 
većim oduševljenjem birali.!" Nije dakle na mjestu 
pravilo, da organizirana manjina vlada većinom i 
da treba da njome vlada, jer organizirana manjina 
je i obična lopovska banda, koja se naoružala da 
ubija i krade. Takva se vlast ništa ne razlikuje od 
lopovske bande, jer što je ova u malome, ona je u 
velikome, dakle još štetnija. Razbojničkoj se bandi 
mnogo lakše stane na put, nego razbojničkoj vlasti, 
koja ima na raspoloženju. niz maskiranih sredstava, 
najpodlijih i najkrvoločnijih, kojima se održava. 

Možda će tkogod primijetiti, da u slobodnoj na- 
rodnoj volji ne dolazi toliko do izražaja suverena 
narodna volja, još manje javno mišljenje, koliko 
mišljenje spekulantskih pojedinaca, koji su: zaveli 
i zavode mase. Na žalost, masa se dade zavesti, 


*1 Taj se Lenjinov nazor ispoljuje u svim njegovim 
djelima poslije revolucije, naročito u djelima: Renegat 
Kautcki i proleterska revolucija, i u djelu: Dječja bolest 
u komunizmu. 

22 Slučaj Robespiera, Dantona i drugih. 


83 





pogotovu primitivna masa. Ali danas i.:nema u toli- 
koj mjeri primitivnih masa, da bi se smjelo govoriti 
O neodgovornosti mase. Taj je prigovor potpuno 
deplasiran i stoga, što pojedinac može doduše dje- 
lovati na neku skupinu ljudi, ali ne može trajno, 
pogotovu danas. Krivo je sprječavati izvršenje volje 


naroda s tim obrazloženjem. Ako bi zavedeni narod: 


i postavio na vodstvo spretne a nesavjesne agitatore, 
narod bi ih i srušio. Tim se dakle izgovorom ne smije 


rušiti javno mišljenje i onemogućivati mu, da doš 


do riječi. ' 

Ako se u javnom mišljenju očituje suverena 
volja nafodna i ako je narod »izvor i utoka vlasti«, 
kako to piše u ustavima, onda narod ima pravo, 
da sudi onima, kojima je povjerio vlast. A kako 
će narod moći da sudi i na koji način da vrši svoje 
pravo ondje, gdje vlast priječi da narod doznade 
stvarnu istinu, gdje se nastoji na sve moguće na- 
čine istiha falsificirati i drugačijom prikazati, gdje 
mnoge tajne sadašnjosti ostaju vječitim tajnama i 
gdje se kažnjava okrutno svaki onaj, koji ih iznosi? 
Na taj način ne može postojati javno snikijenje, 
nego samo tajno mišljenje. 


Javno mišljenje je tako važan faktor u socijal- 
nom i nacionalnom životu, da se za nj svi otimlju. 
Radi toga je potrebno, da mu se posveti najveća 
pažnja, radi toga držim, da je opravdano i ovo naše 
razmišljanje o njemu i o njegovoj pravoj vrijed- 
nosti. 

POGOVOR 


Ova dva eseja, koji zaslugom Matice Hrvatske sada 
izlaze nisu zamišljeni kao cjelina, iako se jedan. S drugim 
poklapa. Na želju Pučkoga Teatra pripremio sam esej (6) 
suvremenom žurnalizmu i pročitao ga na predavanju u 
Zagrebu početkom 1934. godine. Kod obradbe toga eseja 
nailazio sam na teškoću, jer sam morao cijeli žurnalizam 
obraditi u jednom predavanju, a o toj stvari nije na 
hrvatskom jeziku ništa opširnije napisano. Pored toga 
nisam mogao doći do one literature, koju sam u inozem- 
stvu prošao i koja bi mi za takvu temu trebala. Nisam 
imao ni vremena, da u detalje pabirčim, to više, što sam 
stvar morao sažeti. 


Izrađujući esej o žurnalizmu nametnula mi se obradba 
eseja o javnomu mišljenju. Kako i na koji način da se 
raspravlja o žurnalizmu, ako nije razjašnjen pojam o 
javnom mišljenju? Onaj sam čas preko toga prešao i tek 
sam prošle zime obradio javno mišljenje u eseju, koji 
ovdje izlazi. 

Malo je kod nas pisano o žurnalizmu, a još manje o 
javnome mišljenju. Uostalom ta je tema slabo obrađena 
i u svijetu. Problem javnoga mišljenja postoji od najsta- 
rijih vremena, ali njegova prava važnost dolazi do izra- 
žaja u posljednjih sto godina, pogotovu u naše doba, u 
eri razvitka štampe, radia, filma it d. Priznajem, da 
nisam temu obradio onako, kako sam želio, jer nisam 
imao ni mogućnosti ni vremena. Kod obradbe služio sam 
se minimalno literaturom, već sam se ponajviše držao 

vlastitih opažanja i iskustava. Ipak su mi ovom prilikom 
dobro došle bilješke iz različnih djela, koje sam čitao po 
pariskim i praškim bibliotekama o tome i o sličnim tema- 
ma. Najveću hvalu dugujem svojim profesorima na Slo- 
bodnoj školi političkih nauka u Pragu, gdje sam dobio 
šire i temeljitije vidike na sve političke probleme, Kasni- 
je sam ih proširivao radom, kojega je plod i ova mala 
knjižica. Ne mislim, da sam u ovim temama kazao pos- 
ljednju riječ, već se nadam, da ću se k njima još i sam 
vratiti, naročito k problemu javnoga mišljenja, koji je 
nada sve poučan i zanimljiv. 


Koncem siječnja 1936. 


Franjo Pavešić 

